ΒΑΝΔΑΛΙΣΜΟΙ. ΤΡΟΜΟΚΡΑΤΙΚΟ ΧΤΥΠΗΜΑ ΚΑΙ ΣΤΗΝ Ε.ΣΥ. ΑΜΠΕΛΟΚΗΠΩΝ ΘΕΣΣΑΛΟΝΙΚΗΣ » ΑΛΦΕΙΟΣ ΠΟΤΑΜΟΣ\nPosted by Αλφειός Ποταμός at 00:27\tΑΡΤΕΜΗΣ ΣΩΡΡΑΣ, ΔΗΜΟΙ, ΔΗΜΟΚΡΑΤΙΑ, ΕΛΛΑΔΑ, ΕΛΛΗΝΙΣΜΟΣ, ΕΝΕΡΓΟΙ ΠΟΛΙΤΕΣ, ΝΕΑ ΤΑΞΗ ΠΡΑΓΜΑΤΩΝ, ΝΤΟΚΟΥΜΕΝΤΑ, ΠΟΛΙΤΙΚΗ, ΣΥΝΕΛΕΥΣΗ Ε.ΣΥ. Add comments Tags:ανθέλληνες, αντιδράσεις, Αρτέμης Σώρρας, Γενοκτονίες, ΔΗΜΟΙ, ΔΗΜΟΚΡΑΤΙΑ, Δόλος, Ελλάδα, Έλληνες, Ελληνισμός, ΕΝΕΡΓΟΙ ΠΟΛΙΤΕΣ, Επικαιρότητα, εσχάτη προδοσία, καταστροφές, κόμματα, λαμόγια πολιτικοί, Νέμεσις, Παγκοσμιοποιητές, ΣΥΝΕΛΕΥΣΗ Ε.ΣΥ., συνομωσίες, Χάζαροι\nMaria Ntasiou ΤΡΟΜΟΚΡΑΤΙΚΟ ΧΤΥΠΗΜΑ ΤΗ ΝΥΧΤΑ ΤΗΣ 23ης ΝΟΕΜΒΡΙΟΥ 2016 ΚΑΙ ΣΤΗΝ ΕΛΛΗΝΩΝ ΣΥΝΕΛΕΥΣΙΣ ΑΜΠΕΛΟΚΗΠΩΝ ΘΕΣΣΑΛΟΝΙΚΗΣ ΜΕ ΠΑΣΙΦΑΝΗ ΑΠΕΙΛΗ ΚΑΤΑ ΤΗΣ ΖΩΗΣ ΟΛΩΝ ΤΩΝ ΕΛΛΗΝΩΝ ΠΟΥ ΑΓΩΝΙΖΟΜΑΣΤΕ ΓΙΑ ΤΗΝ ΑΠΕΛΕΥΘΕΡΩΣΗ ΤΗΣ ΠΑΤΡΙΔΑΣ ΜΑΣ.\nΑΡΤΕΜΗΣ ΣΩΡΡΑΣ: “Θα δώσω ένα μήνυμα. Δεν ξέρω τι μου λες, ξέχνα εμένα και ξέχνα και την ΕΛΛΗΝΩΝ ΣΥΝΕΛΕΥΣΙΣ. Κάνε ό,τι κάνεις! Τι θα κάνεις; Ξέχασε εμένα και ξέχασε και την ΕΛΛΗΝΩΝ ΣΥΝΕΛΕΥΣΙΣ. Τι θα κάνεις;” ΣΥΝΕΝΤΕΥΞΗ ΣΤΟ TV SUPER 15/11/2900 (απομαγνητοφώνηση ομάδα ΜΝΗΜΟΣΥΝΗ) ΠΡΟΚΑΛΟΥΜΕ ΤΟΥΣ ΠΑΝΤΕΣ… ΠΟΙΟΣ ΜΠΟΡΕΙ ΝΑ ΑΜΦΙΣΒΗΤΗΣΕΙ ΤΟ ΠΛΗΡΕΞΟΥΣΙΟ ΤΟΥ ΑΡΤΕΜΗ ΣΩΡΡΑ ΚΑΙ ΤΗΝ ΕΝΤΟΛΗ ΠΟΥ ΔΙΝΕΙ ΣΤΗΝ FEDERAL RESERVE BANK KAI ΣΤΗΝ WORLD BANK NA KATEBOYN TA 2,300,000,000,000 EURO ΓΙΑ ΤΗΝ ΕΛΛΑΔΑ ΚΑΙ ΤΗΝ ΚΥΠΡΟ ΓΙΑ ΕΡΓΑ ΑΝΘΡΩΠΙΣΤΙΚΗΣ ΒΟΗΘΕΙΑΣ;;;\nεκπομπές Ρωσία Εβραίοι ανθέλληνες Γενοκτονίες κόμματα ΜΜΕ Οικονομία Καταπιστεύματα Μυθιστορία Υγεία Νέμεσις ΗΠΑ Ελλάδα Αποκαλύψεις ΕΝΕΡΓΟΙ ΠΟΛΙΤΕΣ εκδηλώσεις συνομωσίες καταστροφές αντιδράσεις Πολιτισμός Ελληνική Ιστορία END ΔΗΜΟΚΡΑΤΙΑ ΣΥΝΕΛΕΥΣΗ Ε.ΣΥ. Δικαιοσύνη Έλληνες εσχάτη προδοσία Παγκοσμιοποιητές Ελληνισμός Επικαιρότητα Θρησκείες Τράπεζες Γερμανία Χριστιανισμός Ευρωεκλογές Χάζαροι Λαθροεισβολείς ΕΛΛΗΝΩΝ ΣΥΝΕΛΕΥΣΙΣ Δημοτικές Εκλογές Αρτέμης Σώρρας συνεντεύξεις λαμόγια πολιτικοί ΔΗΜΟΙ Δόλος


Π Υ Ρ ί Σ Π Ο Ρ Ο Σ ΖΩΣΑ ΦΙΛΟΣΟΦΙΑ: ΟΙ ΔΕΛΦΙΚΕΣ ΓΙΟΡΤΕΣ ΤΟΥ 1927\nΟΙ ΔΕΛΦΙΚΕΣ ΓΙΟΡΤΕΣ ΤΟΥ 1927\nΟ ΘΑΝΟΣ ΒΕΛΟΥΔΙΟΣ, συνεργάτης των ΣΙΚΕΛΙΑΝΩΝ, δίνει πληροφορίες που αφορούν στην προετοιμασία του εγχειρήματος ενώ ο θεατρολόγος ΔΗΜΗΤΡΗΣ ΣΠΑΘΗΣ παρουσιάζει την πλήρη ιδεολογική προσέγγιση με την οποία σχεδιάστηκε και παρουσιάστηκε το κείμενο του ΑΙΣΧΥΛΟΥ στους Δελφούς.\nΗ ΚΟΥΛΑ ΠΡΑΤΣΙΚΑ, συναισθηματικά φορτισμένη, κλείνει το αφιέρωμα μιλώντας για το τέλος της ΕΥΑΣ ΣΙΚΕΛΙΑΝΟΥ.\nΕτικέτες Αισχύλος, Ντοκυμανταίρ, Σικελιανός


Η τηλεθέρμανση προϋπόθεση του ΥΠΕΝ για την απολιγνιτοποίηση της ΔΕΗ - EnergyIn\nΠροαπαιτούμενο για το τέλος των λιγνιτικών μονάδων της ΔΕΗ θεωρεί η ηγεσία του υπουργείου Περιβάλλοντος κι Ενέργειας τη συνέχιση λειτουργίας των τηλεθερμάνσεων του Αμυνταίου και της Πτολεμαΐδας.\nΗ ακριβή «φόρμουλα» με την οποία θα διασφαλισθεί η τροφοδοσία των τηλεθερμάνσεων είναι ένα θέμα με το οποίο θα ασχοληθεί ο νέος επικεφαλής της ΔΕΗ, Γιώργος Στάσσης, ο οποίος την προσεχή Πέμπτη 22 Αυγούστου θα αναλάβει και επίσημα τη θέση του προέδρου και διευθύνοντος συμβούλου της επιχείρησης.\nΣύμφωνα με τους κύκλους του ΥΠΕΝ, είναι δεδομένο ότι το χρονοδιάγραμμα απόσυρσης των συγκεκριμένων μονάδων δεν θα ξεκινήσει να «τρέχει», προτού βρεθεί τρόπος ώστε να συνεχίσουν να λειτουργούν αδιάλειπτα τα δίκτυα τηλεθέρμανσης.\nΘυμίζουμε ότι μετά από απόφαση της κυβέρνησης ΣΥΡΙΖΑ, ο ΑΗΣ Αμυνταίου έχει ήδη υπερβεί τις 17.500 ώρες, τις οποίες επίσης αναμένεται να εξαντλήσουν την επόμενη χειμερινή περίοδο και οι μονάδες 3 και 4 του ΑΗΣ Καρδιάς, που τροφοδοτούν την τηλεθέρμανση της Πτολεμαΐδας, καθώς οι μονάδες 1 και 2 του εν λόγω ΑΗΣ έχουν ήδη «σβήσει».\nΑυτός είναι και ο λόγος που ο Κωστής Χατζηδάκης επισημαίνει ότι θα πρέπει να παραμείνει σε ισχύ η υπουργική απόφαση της προηγούμενης κυβέρνησης, για επέκταση στις 32.000 των ωρών λειτουργίας των μονάδων 3 και 4.\ntags: ΑΗΣ Αμύνταιου ΑΗΣ Καρδιάς ΔΕΗ Ηλεκτρισμός Λιγνιτικές μονάδες Τηλεθέρμανση\nπροηγούμενο Ανησυχία ΗΠΑ για τις δραστηριότητες του Γιαβούζ στην κυπριακή ΑΟΖ\nεπόμενο Στις 30 Αυγούστου η συνεδρίαση για την αλλαγή διοίκησης της ΔΕΠΑ


Η αστυνομία του Έιβον και του Σόμερσετ στοχεύει στην ενδοοικογενειακή βία μέσω των analytics - Business Analytics\nΗ αστυνομία του Έιβον και του Σόμερσετ στοχεύει στην ενδοοικογενειακή βία μέσω των analytics\n23/12/2014 | | |\nΗ αστυνομία του Έιβον και του Σόμερσετ ανέπτυξαν μια μηχανή predictive analytics για την αντιμετώπιση της ενδοοικογενειακής βίας και της βίας ενάντια στα παιδιά. Μια αναφορά πέρσι σχετικά με την βελτίωση της ανταπόκρισης της ενδοοικογενειακής βίας από τα κεντρικά της αστυνομίας ανέφερε μια σειρά λαθών από την αστυνομία του Έιβον και του Σόμερσετ.\nΗ αναφορά έλεγε πως η χωροφυλακή δεν είχε διενεργήσει αρκετά υψηλής ποιότητας έρευνες σε πολλές περιοχές με καταγγελίες, πράγμα το οποίο θα μπορούσε να παρέχει insight για την αποτελεσματικότητα της αστυνομίας ή την ποιότητα των υπηρεσιών τους προς τα θύματα. Στην εκδήλωση της ΙΒΜ, ο Sean Price, επικεφαλής απόδοσης της αστυνομίας του Έιβον και του Σόμερσετ, έδειξε πώς η αστυνομία άρχισε να αναπτύσσει predictive analytics, που ξεκίνησε να εφαρμόζεται για τον εντοπισμό θυμάτων ενδοοικογενειακής βίας ή βίας κατά των παιδιών.\n«Πιστεύουμε ότι η λύση είναι τα predictive analytics. Οι αναλυτές μπορούν να κάνουν υψηλού επιπέδου εργασίες χάρη στις κατάλληλες τριγωνομετρικές τεχνικές, που μας βοηθούν να λάβουμε τις σωστές αποφάσεις», ανέφερε. Το σύστημα που ανέπτυξε η αστυνομία του Έιβον και Σόμερσετ περιέχει ιστορικό από εγκλήματα, σε συνδυασμό με ψυχολογικά προφίλ και επιπλέον βάσεις δεδομένων και πληροφορίες ανοιχτού κώδικα, για να δημιουργηθεί ένα στατιστικό μοντέλο που μπορεί να προβλέπει τη συμπεριφορά και το ρίσκο του καθενός.\nΚατασκευασμένο σε IBM Predictive Analytics, το σύστημα παράγει ένα σκορ ρίσκου, επιτρέποντας σε αστυνόμους να εντοπίζουν πιθανά θύματα πριν αυτά πάθουν κάτι. «Μπορούμε να προβλέψουμε πού μπορεί να προκληθούν προβλήματα», ανέφερε ο Price. «Αλλάζουμε την αριθμομετρική μας προσέγγιση λόγω του ρίσκου και παρέχοντας ένα δίκτυο ασφαλείας, που δίνει έμφαση στο μυαλό ων ανθρώπων στις σωστές περιοχές και μας βοηθάει να εντοπίσουμε σοβαρές περιπτώσεις που θα είχαμε εντοπίσει διαφορετικά».\nΑνέφερε επίσης πως το στατιστικό μοντέλο που χρησιμοποιείται από την χωροφυλακή μπορεί να εντοπίζει και από τι κίνδυνο απειλείται ο καθένας. «Πατάς απλά ένα κουμπί και βρίσκεις από τα δεδομένα πού κινδυνεύει ποιος», ανέφερε ο Price. Προσέθεσε ότι η αστυνομία συνεργάζεται με το Πανεπιστήμιο Δυτικής Αγγλίας για να αξιολογήσουν από κοινού την χρήση των predictive analytics σε σύγκριση με την παραδοσιακή πολιτική που ακολουθούσαν μέχρι τώρα.


ΞΑΠΛΩΣΕ ΝΑ ΣΟΥ ΠΩ ΜΙΑ ΙΣΤΟΡΙΑ | statusvoice.gr\nΞΑΠΛΩΣΕ ΝΑ ΣΟΥ ΠΩ ΜΙΑ ΙΣΤΟΡΙΑ\nΧαλάρωσε. Γύρε στο πλάι και άπλωσε τα μαλλιά σου ανέμελα πάνω στο μαξιλάρι.\nΚλείσε τα μάτια και μη σκέφτεσαι τίποτα. Κλείσε τα αυτιά της ψυχής που ακούνε τα πάντα. Που ακούνε και όλα αυτά που δεν θέλεις. Όλα αυτά που σε στεναχωρούν, σε αναστατώνουν και σου βγάζουν θυμό. Κλείστα όλα και άφησε ανοιχτά μόνο, αυτά στο πλάι. Αυτά που καλύπτονται από τα ανακατεμένα μαλλιά σου. Άστα ανακατεμένα, μη τα φτιάχνεις. Άσε εμένα να σου χαιδέψω τα μαλλιά και να στα σύρω ελαφρά στην άκρη, ίσα για να με ακούς. Θα έρθω πολύ κοντά και θα στα πω ψιθυριστά σαν νανούρισμα.\nΣκεφτόμουν να σου πω ένα ωραίο παραμύθι, για να αποκοιμηθείς. Ένα παραμύθι που θα έχει δράκους, μονόκερους, πρίγκιπες και κάστρα. Αλλά αν με ρωτούσες, θα σου έλεγα ότι από μικρός ποτέ δεν ευχαριστιόμουν τα παραμύθια που είχαν υπερβολές και άπιαστα. Πάντα μου άρεσαν οι όμορφες ιστορίες. Πασπαλισμένες με μικρές γλυκιές υπερβολές, αλλά που κατά βάθος ήταν γήινες. Ρεαλιστικές. Χειροπιαστές. Αυτές που στο τέλος μου άφηναν στο στόμα τη γεύση: "μπορεί να συμβεί και σε μένα αυτό μια μέρα...τώρα ξέρω τι θα κάνω...". Ναι αυτές.\nΔεν ξέρω αν συμφωνείς, αλλά προτιμώ να σου πω μια ιστορία. Μια ιστορία που στην ουσία είναι και ένα μικρό μάθημα ζωής, να το κουβαλάς και να το θυμάσαι. Ένα μάθημα που όταν το ακούσεις, θέλω να το πιστέψεις. Να χαρείς που το'μαθες και να ηρεμήσεις. Έτσι. Για να σου φύγει ο θυμός.\nΒράδυασε και πλάγιασες μέχρι το ξημέρωμα, να ξεκουραστείς. Μην αποκοιμηθείς με θυμό μέσα σου. Ποτέ μην κοιμηθείς με θυμό!... Ο θυμός είναι ένας μαυροντυμένος τιμωρός, που στο ένα χέρι κρατάει ξυράφι και στο άλλο αλάτι. Χαρακώνει και αλατίζει. Ακούραστα. Φέρνει πόνο και αφήνει ουλές.\nΜην κρατάς θυμό για κάποιον που σε πλήγωσε, δικαίως ή αδίκως. Μην θεωρείς ότι ο θυμός σου είναι όπλο, με το οποίο μπορείς να σκοτώσεις κάποιον. Πλανάσαι. Ακόμη και αν βρει ο θυμός σου, τον στόχο του, πιο πολλές από τις πληγές που θα αφήσεις στον άλλον, είναι αυτές που θα αφήσεις σε σένα. Ο θυμός είναι μπούμεραγκ. Το πετάς και σου γυρίζει πίσω. Επιστρέφει και σε χτυπάει με περισσότερη δύναμη, από όση το έστειλες εσύ.\nΟ θυμός είναι τοξική παρέα. Σε μισεί και σε λιώνει σιγά σιγά... Κάθε μέρα σου κάνει στην ψυχή καινούργιες χαρακιές και σου ανοίγει ξανά τις παλιές που είχαν κλείσει. Και μετά τις αλατίζει... πόσο του αρέσει... πόσο σαδιστικό από πλευράς του... Πόσο βασανιστικό για την ψυχή... Πόσο αυτοκαταστροφικό για όλο μας, το είναι... Νιώθεις τη σάρκα σου να καίγεται από τ'αλάτι και ο οξύς πόνος μοιάζει να σταματάει το χρόνο. Νιώθεις το κάθε επίπονο δευτερόλεπτο, να κρατάει μια νύχτα ολάκερη από μόνο του. Νύχτες αξημέρωτες με πόνο. Ατέρμονο βάσανο ψυχής, χωρίς λόγο... Χωρίς λόγο αλλά με συνέπειες.\nΟ θυμός είναι οξύ. Στα καίει όλα. Σου διαβρώνει όλα τα υγιή κύτταρα σου και αφήνει πίσω, μόνο νεκρά και ημιθανή... Μην το κάνεις αυτό σε σένα. Διώξτον! Βοήθησε τα κύτταρα σου, να τον αποτάξουν και να νιώσουν το βάλσαμο της απουσίας του.\nΚάνε χωρίς εγωισμούς και με γενναιοδωρία, ότι χρειάζεται για να βγει από μέσα σου, αυτή η μαυροντυμένη τοξική παρουσία. Άνοιξε το παράθυρο του ημυπόγειου της ψυχής σου, να ξεμυρίσει η μούχλα...\nΠολλά προβλήματα αξιώνουν στεναχώρια, απογοήτευση και θυμό. Και όσο λιγότερη συμμετοχή είχαμε στο πρόβλημα, τόσο πιο πολύ μας πνίγει το δίκιο. Και όσο πιο πολύ μας πνίγει το δίκιο, τόσο φουντώνει ο θυμός μέσα μας.\nΟ χρόνος είναι γιατρός και το πιστεύω. Έρχεται και μέρα με τη μέρα, σου διώχνει τη στεναχώρια, την απογοήτευση και το θυμό. Αυτά δεν πρέπει να μένουν μέσα μας πολύ. Και επ ουδενί για πάντα. Έρχεται και σου καθαρίζει τις πληγές. Άφησε τον να στις καθαρίσει εντελώς για να μην κακοφορμίσουν. Άσε τον να σου διώξει τη στεναχώρια, την απογοήτευση και τον θυμό. Άσε τον να σου κλείσει τις πληγές, όπως εκείνος ξέρει. Ακόμη και αν μείνουν ουλές να σου θυμίζουν αυτά που σε πλήγωσαν, τουλάχιστον δεν θα αιμορραγούν πια και δεν θα μολυνθούν ξανά. Μην αποτραβηχτείς και μην διώξεις το χρόνο πριν τελειώσει. Και μην τον διώξεις πριν σου καθαρίσει το θυμό... Ο θυμός δεν θα αφήσει να γιάνουν οι πληγές σου, ποτέ... Ο θυμός είναι εξάδελφος του μίσους... Όταν ο θυμός φωλιάσει μέσα σου, καλεί πάντοτε και τον εξάδελφο του, για παρέα... Μην τους αφήσεις να φωλιάσουν μέσα σου... Θα σε διαβρώσουν... Θα σε σακατέψουν...\nΠοτέ μην κοιμηθείς με θυμό. Ζήτησε μια συγνώμη χωρίς εγωισμούς, πες ένα "εντάξει, όλα καλά", δώσε να θερμό φιλί, κάνε μια σφιχτή αγκαλιά, πάρε ένα τηλέφωνο, στείλε ένα μήνυμα, μπες στο αυτοκίνητο και πήγαινε εκεί που χρειάζεται, τράβα με τα πόδια κι ας βρέχει, πες μέσα σου ένα "δεν ήταν και το τέλος του κόσμου", χάρισε τη συγχώρεση σου. Ακόμη και αν πιστεύεις ότι ο άλλος δεν αξίζει τη συγχώρεση σου, ακόμη και έτσι, κάνε το στα βουβά. Μην του το ομολογήσεις ποτέ, αλλά ομολόγησε το, σε σένα. Άφησε τη συγχώρεση να αντηχήσει μέσα σου και απελευθερώσου! Συγχώρεσε και έτσι διώξε τον θυμό! Μην το κάνεις για την λύτρωση των άλλων... Κάνε το για σένα!\nΝα θυμάσαι ότι η ψυχή είναι θάλασσα και ο θυμός ένας μανιασμένος Ποσειδώνας. Θα σου φέρνει πάντα στην ψυχή τρικυμία... δεν θα αφήσει να γαληνέψει η ψυχή σου, ποτέ!... Κανείς δεν αγαπά την τρικυμία... Κανείς δεν την αντέχει... Κανείς δεν την νίκησε ποτέ... Πόσο θα αντέξεις να παλεύεις με κύματα-θεριά? Κάποια στιγμή θα σε νικήσουν... Μην πνιγείς... Είσαι ψυχή πολύτιμη. Διώξε το θυμό για να γίνει η τρικυμία σου, θάλασσα γαληνεμένη. Κάνε το τώρα, που έχεις ακόμη δυνάμεις. Μην το αργείς... μην αφήσεις τα κύματα-θεριά να σε νικήσουν...\nΠοτέ μην κοιμηθείς με θυμό! Μ'ακούς?... μ'ακούς?... μάλλον όχι... αποκοιμήθηκες... όλοι αποκοιμούνται γλυκά όταν τους χαιδεύουν τα μαλλιά και τους ψιθυρίζουν ιστορίες. Κοιμήσου... ηρέμησε... από το αμυδρό χαμόγελο που έχει μείνει στο πρόσωπο σου, φαίνεται ότι μάλλον άκουσες όλη την ιστορία μου, πριν βγεις βόλτα με τον Μορφέα... και φαίνεται να έπιασε τόπο... το πρόσωπο σου, φαίνεται πιο ήρεμο από ποτέ... ωραία... αύριο θα ξημερώσει μιά καλύτερη μέρα... ξεκουράσου...


«ΟΧΙ» από βουλευτές του ΣΥΡΙΖΑ στο άρθρο για τις σχέσεις Κράτους-Εκκλησίας - e-thessalia.gr\n14 Φεβρουαρίου 2019, 18:06 14 Φεβρουαρίου 2019\nΚατά πληροφορίες δεν το ψήφισαν οι Νίνα Κασιμάτη και ο Γιάννης Μιχελογιαννάκης από τον ΣΥΡΙΖΑ. Οι αρχικές πληροφορίες ανέφεραν ότι δεν το ψήφισε η Γεωργία Γεννιά αλλά η ίδια σε επικοινωνία που είχε με το ethnos.gr δήλωσε ότι ψήφισε υπέρ.\nΣτην ψηφοφορία που έγινε με ενοποιημένο ψηφοδέλτιο το οποίο περιείχε την πρόταση του ΣΥΡΙΖΑ, της ΝΔ αλλά και όσες συγκέντρωσαν παραπάνω από 50 υπογραφές, μετείχαν 273 βουλευτές ενώ απείχαν οι βουλευτές της ΔΗΣΥ εκτός του Ανδρέα Λοβέρδου, οι βουλευτές της Ένωσης Κεντρώων πλην του Γιάννη Σαρίδη και δεν ψήφισαν επίσης ο Πάνος Καμμένος, ο Αριστείδης Φωκάς, ο Γιώργος Κασαπίδης και ο Στάθης Παναγούλης.\nΠροηγούμενο ΆρθροΌσκαρ 2019: Γιατί «κόβονται» 4 βραβεία από τη live μετάδοση της απονομήςΕπόμενο ΆρθροΟλυμπιακός: «Μόνο με ξένους διαιτητές, ποτέ ξανά Γιαννακόπουλος στο ΣΕΦ»


Συνέντευξη με τον π. Κωνσταντίνο Τσίγκα\nΠολλοί είναι οι Ναυπάκτιοι που μετανάστευσαν στην Αμερική τον προηγούμενο αιώνα για την εύρεση καλύτερων συνθηκών ζωής. Μεταξύ αυτών και πολλοί που χειροτονήθηκαν Ιερείς. Ένας από τους Αιτωλοακαρνάνες (από τα Σιταράλωνα Τριχωνίδος) Ιερείς που υπηρετούν στην Εκκλησία της Αμερικής είναι και ο π. Κωνσταντίνος Τσίγκας. Ο π. Κωνσταντίνος διετέλεσε Εφημέριος για 43 χρόνια στην Ενορία Dover στο New Jersey των ΗΠΑ. Τώρα συνταξιοδοτήθηκε και περνά αρκετούς μήνες το καλοκαίρι στην Ναύπακτο, επειδή η Πρεσβυτέρα του είναι Ναυπάκτια (Σπυριδούλα Σταυροπούλου). Συλλειτουργεί μαζί μας Κυριακές και εορτές, περνά από τα Γραφεία της Ιεράς Μητροπόλεως για να μας καλημερίση και μας διηγείται στιγμιότυπα από την ζωή του, τα βασικότερα από τα οποία καταγράφουμε στην παρακάτω συνέντευξη που θα δημοσιευθή σε δύο μέρη. Α. Κ.\nΕρώτηση: Ποιές ήταν οι εκκλησιαστικές, κοινωνικές και πολιτικές συνθήκες στην Ελλάδα, όταν αποφασίσατε να ξενιτευθήτε;\nΑπάντηση: Στην όλη πορεία της ζωής μου βλέπω ένα σχέδιο του Θεού και οι καταστάσεις εκείνη την εποχή δεν ήσαν ευχάριστες. Τελειώνοντας το Πανεπιστήμιο με ερώτησαν εάν θέλω να αναλάβω και να εργασθώ στην Ιερά Μητρόπολη Αιτωλίας ως Γραμματεύς. Ευχαρίστως απήντησα και μετά από μία εβδομάδα αφού πήρα το πτυχίο μου ανέλαβα καθήκοντα. Ήταν, νόμισα, ένα δώρον του Θεού. Δε εγνώριζα ότι την θέση αυτή την είχα μόνιμη, αλλά ο Θεός είχε το σκοπό Του.\nΕκείνη την εποχή Πρωθυπουργός της Ελλάδος ήταν ο Κων/νος Καραμανλής και δεν είχε διορίσει πέντε (5) χρόνια ούτε έναν θεολόγο. Όταν τον επεσκέφθη μία επιτροπή με επικεφαλής κάποιον Μητροπολίτη (δεν θυμάμαι ποιόν), ο Πρωθυπουργός απήντησε: «Δεν έχω ανάγκη από θεολόγους και παπάδες, αλλά από μηχανικούς και γεωπόνους». Μετά από αυτήν την απάντηση αρχίσαμε διαμαρτυρίες στην πλατεία Συντάγματος, έως ότου έπεσε η Κυβέρνηση της ΕΡΕ και ανέλαβε ο Γεώργιος Παπανδρέου. Εν τω μεταξύ έμαθα ότι την θέση του Γραμματέως δεν την είχαν μόνιμη, διότι ήλθε και δεύτερος θεολόγος στην Μητρόπολη και ο Σεβασμιώτατος εδιάλεξε τον άλλον θεολόγο για την θέση του Γραμματέως. Στο μεταξύ εγώ είχα νυμφευθή και έπρεπε να αναζητήσω άλλη θέση, γιατί ο Μητροπολίτης ήταν αρκετά προχωρημένης ηλικίας και εάν ερχότανε νέος Μητροπολίτης θα με έστελνε στο σπίτι μου.\nΑποφάσισα να ζητήσω να διοριστώ ως αναπληρωτής καθηγητής και επέτυχα να διορισθώ στο Δ Γυμνάσιο Αρρένων Πατρών. Δύο χρόνια εδίδαξα στην Πάτρα, την πρώτη χρονιά αποσπασμένος στο Α Θηλέων και την δεύτερη στο Δ Αρρένων. Όταν πήγα να πιάσω δουλειά την τρίτη χρονιά, δεν υπήρχε για μένα θέση γιατί αυτός που αντικαθιστούσα ήλθε στην θέση του. Έτσι εγώ είχα με την Χάρη του Θεού δύο παιδιά, χωρίς δουλειά. Γι’ αυτό αναγκάστηκα να ζητήσω δουλειά έξω από τα όρια της Ελλάδος.\nΟ Σεβασμιώτατος Αμερικής Ιάκωβος είχε ζητήσει από την Ελλάδα 20-25 θεολόγους ιερείς για την Εκκλησία της Αμερικής. Επειδή όμως δεν ήμουν ακόμη ιερεύς, χειροτονήθηκα ιερεύς για την Εκκλησία της Αμερικής και έφυγα ως σπουδαστής.\nΕρώτηση: Ποιές οι πρώτες σας εντυπώσεις από την Αμερική;\nΑπάντηση: Όταν έφυγα για την Αμερική δεν εγνώριζα αγγλικά. Η Εκκλησία της Αμερικής εργάζεται πολύ διαφορετικά από την Ελλαδική Εκκλησία. Ο ιερεύς δεν είναι μόνον ο πνευματικός ηγέτης, αλλά είναι και εθνικός και κοινωνικός ηγέτης. Είναι προσωπικά υπεύθυνος και θα πρέπη να εύρη τους κατάλληλους συνεργάτες. Ο ιερεύς έχει προσωπική επαφή και επικοινωνία με τους ενορίτες του. Η Εκκλησία έχει την έννοια της οικογένειας, γιατί γνωρίζονται οι ενορίτες μεταξύ τους, εργάζονται για την Εκκλησία και προσφέρουν οικονομική βοήθεια. Ο ιερεύς είναι υπέυθυνος για το Κατηχητικό και Ελληνικό Σχολείο, συνεργάζεται με το Φιλόπτωχο και ιδίως φροντίζει για την νεολαία, η οποία είναι κοντά στην Εκκλησία.\nΕρώτηση: Πως πήρατε την απόφαση να χειροτονηθήτε Ιερέας;\nΑπάντηση: Στα εφηβικά μου χρόνια έγινε μια περίεργη και θαυμάσια μεταβολή. Μια Πέμπτη καθώς ερχόμουν με τον πατέρα μου από τα χωράφια για το σπίτι, είδαμε πως άνθρωποι από τα άλλα δύο καφενεία έρχονταν στο τρίτο. Μου λέγει ο πατέρας μου: «Πήγαινε να δης τι συμβαίνει. Μήπως πιάστηκε άλλος νέος πόλεμος». Πηγαίνοντας στο καφενείο βλέπω έναν άνθρωπο ανεβασμένο στο περβάζι του παραθύρου και ομιλούσε.. «...ο πόλεμος και η κατοχή και η πείνα που περάσαμε ήταν γιατί είχαμε φύγει από το δρόμο του Θεού...». Ήταν ένας λαϊκός ιεροκήρυκας και άγγιξε τις καρδιές μας. Στο τέλος ζήτησε να ιδή ιδιαιτέρως τους μαθητές και αποφοίτους του Γυμνασίου. Ανεβήκαμε επάνω από το καφενείο στο σπίτι σε ένα δωμάτιο και μας λέγει: «Τώρα είσθε σε ηλικία που θα πρέπη να βάλετε γερά θεμέλια να κτίσετε τη ζωή σας, και το γερό θεμέλιο που τίποτε δεν μπορεί να το σαλεύση είναι ο Χριστός. Εάν θέλετε να ζήσετε μια ζωή με συνέπεια δεν θέλω να μου πήτε τώρα. Σκεφθήτε το καλά και εάν αποφασίσετε τότε ελάτε πάλι εδώ την άλλη εβδομάδα, την ίδια μέρα και ώρα σε αυτόν τον τόπο....». Είμασταν την πρώτη βραδιά περίπου 25 νέοι. Την δεύτερη εβδομάδα ήλθαν μόνον 10-12 νέοι. Κάναμε μια ομάδα στο χωριό μας εμείς οι λίγοι και ο ιεροκήρυκας ερχότανε δύο φορές το μήνα και μας ομιλούσε. Ο ιεροκήρυκας ήταν ο λαϊκός τότε και μετέπειτα π. Χαράλαμπος Βασιλόπουλος. Χωρίς να μας πη τίποτε αυτός εμείς η μικρή ομάδα, αποφασίσαμε να κόψουμε το τσιγάρο, τα χαρτιά και όποια άλλη κακή συνήθεια. Από τότε μου ήλθε η έμπνευση να γίνω κι εγώ ιεροκήρυκας και να πηγαίνω από χωριό σε χωριό από πόλη σε πόλη να βοηθώ τους νέους και ενήλικες να ακολουθούν του Χριστού το δρόμο. Όταν τελείωσα το Γυμνάσιο επήγα κοντά στον Ιεροκήρυκα για ένα χρόνο και εν συνεχεία επήγα κοντά στον ιεροκήρυκα του Αγρινίου στον π. Βενέδικτο Πετράκη. Εκεί κάθισα ως τον Οκτώβριο του 1950 που επιστρατεύθηκα. Αυτοί οι δυό ιεροκήρυκες μου ενέπνευσαν την απόφαση να γίνω κληρικός.\nΕρώτηση: Μπορείτε να μας μεταφέρετε το κλίμα της εποχής εκείνης στην πρώτη σας Ενορία;\nΑπάντηση: Φθάσαμε στην Ν. Υόρκη στις 16 Δεκεμβρίου 1962. Μετά από δύο ημέρες οι κάτοικοι του Dover, New Jersey μάθανε ότι ήρθε ένας ιερέας από την Ελλάδα με το υπερωκεάνειο Hameric και μένει στην πόλη Jersey city της πολιτείας Νέας Υερσέης. Ήλθε ο Πρόεδρος της Κοινότητος Γεώργιος Σπηλιώτης, που ο πατέρας του καταγότανε από την Καλαμάτα, ο οποίος δεν είχε μάθει να ομιλή ελληνικά γιατί η μητέρα του ήταν από την Σκωτία. Έφερε μαζί του διερμηνέα τον Τάκη Σερέτη από τα Μαγκλαρέϊκα. Η Κοινότητα μόλις είχε αγοράσει μία μικρή εκκλησία από τους Προτεστάντες και είχαν εξασφαλίσει την άδεια της Πολιτείας Νέας Υερσέης και της Ιεράς Αρχιεπισκοπής. Δεν είχεν όμως ιερέα. Ο Σεβασμιώτατος Αμερικής Ιάκωβος τους είχε στείλει γράμμα και τους έλεγε ότι δεν ήταν εύκολο να τους στείλη ιερέα πριν από το Πάσχα, ενώ εγώ ήμουν εκεί πριν από τα Χριστούγεννα. Ο Πρόεδρος εκείνο το απόγευμα της Κυριακής είχε συγκαλέσει Γενική Συνέλευση και με δημοκρατικό τρόπο τους λέγει: «Τι θέλετε να κάνωμε; Να περιμένωμε μετά το Πάσχα να μας στείλη ο Αρχιεπίσκοπος ιερέα η να βαστάξωμε αυτόν που μόλις βγήκε από το καράβι;». Παμψηφεί είπαν: «Να πάρωμε αυτόν τώρα και έπειτα βλέπομε». Έτσι, λοιπόν, παραμείναμε εκεί για λίγο και καθήσαμε 43 χρόνια!\nΗ Κοινότης ήταν μικρή, μόλις 70 οικογένειες, και σχετικά πτωχές. Μέσα σε δύο μόνον εβδομάδες η εκκλησία πήρε την μορφή ορθόδοξου ναού. Κάναμε ένα πρόχειρο Τέμπλο, την Αγία Τράπεζα, Πρόθεση και ο,τι άλλο ήταν απαραίτητο. Την Κυριακή προ των Χριστουγέννων έγινε η πρώτη Θεία Λειτουργία. Όσοι συμμετείχαν σε εκείνη την Θεία Λειτουργία δεν ξέχασαν τις όμορφες στιγμές που με δάκρυα στα μάτια ο ένας ασπαζόταν τον άλλον. Ενώ μερικοί από αυτούς ήσαν γείτονες δεν ήξεραν ότι είναι Έλληνες. Το βράδυ των Χριστουγέννων η εκκλησία ήταν γεμάτη. Έλαμπαν τα πρόσωπα όλων από χαρά, που ύστερα από προσπάθειες πολλών χρόνων να αποκτήσουν τόπο λατρείας επιτέλους τώρα μπορούν και λατρεύουν την Γέννηση του Ιησού μέσα σε αυτόν τον μικρό ναό. Επειδή μαζί μας είχαμε μόνον τα ρούχα μας μια ημέρα έκαναν πάρτυ και όλοι τους έφεραν διάφορα πράγματα, όσα χρειάζεται ένα σπίτι να ανοίξη. Η εκκλησία αγόρασε τα απαραίτητα έπιπλα και το σπίτι άνοιξε χάρη στην αγάπη των ευσεβών ενοριτών.\nΕρώτηση: Ποιά είναι η διοικητική διάρθρωση της Ορθόδοξης Εκκλησίας της Αμερικής; Πως λειτουργούν στην Αμερική οι Ενορίες; Ποιές οι διαφορές με την Ελλάδα;\nΑπάντηση: Η διοικητική διάρθρωση της Ορθοδόξου Εκκλησίας της Αμερικής ήταν τότε πολύ διαφορετική από την σημερινή. Τότε ο Αρχιεπίσκοπος ήταν κατ’ ουσίαν ο πνευματικός ηγέτης και είχε οκτώ Επισκοπές. Σήμερα οι Επισκοπές έγιναν Μητροπόλεις και ο κάθε Μητροπολίτης είναι ανεξάρτητος στην Μητρόπολή του. Σήμερα έχουν την Επαρχιακή Σύνοδο, η οποία συνέρχεται δις του έτους και εκτάκτως, εάν παρίσταται ανάγκη. Στην Αρχιεπισκοπή υπάρχει το Αρχιερατικό Συμβούλιο από λαϊκούς και κληρικούς. Η κάθε Μητρόπολη έχει το Μητροπολιτικό Συμβούλιο. Για όλα τα Ιδρύματα υπάρχουν Πρόεδροι και μικτά Συμβούλια από λαϊκούς και κληρικούς. Άλλοι από αυτούς εκλέγονται και άλλοι διορίζονται από τον Αρχιεπίσκοπο η τον Μητροπολίτη αναλόγως. Στην Κοινότητα πνευματικός οδηγός είναι ο ιερεύς. Κάθε χρόνο γίνονται εκλογές στην Κοινότητα και αλλάζει το 1/3 του Διοικητικού Συμβουλίου. Αφού επικυρωθούν οι εκλογές συνέρχεται στην πρώτη συνεδρίαση και εκλέγει τον Πρόεδρο, Αντιπρόεδρο, Ταμία, Γραμματέα και σχηματίζουν τις διάφορες υποεπιτροπές. Δεν είναι ο ιερέας Πρόεδρος, ούτε έχει ψήφο, αλλά μόνο γνώμη. Κάθε δύο χρόνια γίνονται κληρικολαϊκές συνελεύσεις για όλη την Αμερική και λαμβάνουν αποφάσεις και έχουν δικαίωμα ψήφου τρεις από κάθε Κοινότητα, (ο ιερέας εκεί έχει ψήφο) και δύο μέλη του Διοικητικού Συμβουλίου της Κοινότητας. Εκεί συζητούνται θέματα που αφορούν την καθόλου Εκκλησία της Αμερικής και τα Πρακτικά στέλλονται στο Πατριαρχείο προς έγκριση. Όταν εγκριθούν τότε γίνεται νόμος για όλες τις ενορίες. Συνήθως η κάθε ενορία έχει δύο Γενικές Συνελεύσεις στις οποίες συζητούνται θέματα που αφορούν την Κοινότητα και εγκρίνονται οι Προϋπολογισμοί και Απολογισμοί του έτους.\nΕρώτηση: Συναντήσατε εκεί Ναυπακτίους;\nΑπάντηση: Όταν ανοίξαμε την εκκλησία του Αγίου Ανδρέου Dover, New Jersey τα περισσότερα μέλη ήσαν Ναυπάκτιοι. Όταν κάποτε είχα πάει να λειτουργήσω της Αγίας Παρασκευής και βγήκα να ευλογήσω τα έχασα. Δεν ήξερα που είμαι. Γιατί το περισσότερο εκκλησίασμα ήταν οι ενορίτες μου. Τώρα που η Κοινότητα έχει μεγαλώσει σε αριθμό είναι ενορίτες από όλη την ηπειρωτική και νησιωτική Ελλάδα, αλλά και μετά το 1974 έχει και πολλούς Κυπρίους. Την θέση των Ναυπακτίων κατέλαβαν οι Κύπριοι και δεύτεροι έρχονται οι Ναυπάκτιοι.\nΕρώτηση: Σε ποια σημεία ρίξατε το κύριο βάρος της ποιμαντικής σας προσπάθειας;\nΑπάντηση: Η προσπάθειά μου ήταν κατ’ αρχήν το Λειτουργικό, γιατί στην Θεία Λειτουργία γίνεται η ένωση των πιστών με τον Ιησού Χριστό, με την Θεία Ευχαριστία. Έτσι οι Χριστιανοί άρχισαν να καταλαβαίνουν τον σκοπό της Θείας Λειτουργίας και κατόπιν προετοιμασίας έρχεται το μεγαλύτερο μέρος των πιστών και κοινωνεί, αφού ο Χριστός εκήρυξε και είπε: «Αμήν, αμήν λέγω υμίν, εάν μη φάγητε την σάρκα του Υιού του ανθρώπου και πίητε αυτού το Αίμα ουκ έχετε ζωήν εν εαυτοίς». Όσες φορές και αν πας στην εκκλησία, όσα κεριά και αν ανάψης, και όσες τυχόν δωρεές κάνης, εάν δεν πας με προετοιμασία να κοινωνήσης είσαι νεκρός πνευματικά. Το άλλο σημείο ήταν να είμαι κοντά στους ενορίτες μου είτε στην λύπη είτε στις χαρές τους. Εκεί που έριξα το βάρος ήταν η οικογένεια. Πολλές φορές λέμε να προσέξουμε την νεολαία. Διαφωνώ. Να φροντίσουμε να έχουμε συγκροτημένες και αρμονικές οικογένειες, οικογένειες που θα έχουν στήριγμα τον Χριστό και την Εκκλησία και η οικογένεια θα φροντίση για τα παιδιά και η Εκκλησία θα βοηθήση. Μερικές Κοινότητες, όπως και η δική μου, είχαμε πρόγραμμα προετοιμασίας των νέων ζευγαριών να καταλάβουν τι είναι ο γάμος. Διότι δεν καταλαβαίνουν την σοβαρότητα του γάμου. Δεν γνωρίζουν πως θα αντιμετωπίσουν τα διάφορα προβλήματα που θα παρουσιαστούν. Ο γάμος δεν είναι παιχνίδι. Είναι ένα από τα σοβαρότερα θέματα της ζωής μας. Εάν επιτύχης στο γάμο σου πέτυχες και στα υπόλοιπα της ζωής σου. Το πρόγραμμα αυτό το ονομάζουμε «Προετοιμασία του γάμου». Στην προσπάθειά μου δεν ελησμόνησα την τρίτη ηλικία και τους κατάκοιτους, τους οποίους επισκεπτόμουν, προσευχόμασταν και ελάμβαναν την Θεία Κοινωνία.\nΕρώτηση: Εκεί οι ελληνικές κοινότητες είναι κλειστές η υπάρχει επικοινωνία με όλους τους αμερικανούς υπηκόους όλων των εθνοτήτων και θρησκειών;\nΑπάντηση: Στην Αμερική είναι όλοι μια ανοικτή κοινωνία. Δεν μπορούμε να κλειστούμε στον εαυτό μας. Ζούμε με τους Αμερικάνους με αρμονία. Οι γείτονές μας δεν είναι Έλληνες. Εκεί που δουλεύουμε σπάνια θα έχουμε Έλληνες. Πως μπορείς να εργάζεσαι με κάποιον και να μην του μιλάς; Πολλοί Αμερικανοί έρχονται στις εκδηλώσεις της Εκκλησίας μας, σε Βαπτίσεις, γάμους, κηδείες και στα ετήσια τριήμερα φεστιβάλ έρχονται χιλιάδες Αμερικανοί και οι δικοί μας καλούνται στις δικές τους εκδηλώσεις.\nΕρώτηση: Πως ζήσατε το πρόβλημα της ύπαρξης πολλών «εθνικών» Ορθοδόξων Εκκλησιών (Ελληνική, Ρωσσική, Αντιοχειανή κλπ.) στην Αμερική;\nΑπάντηση: Στην Αμερική εκτός των Ελλήνων Ορθοδόξων υπάρχουν και άλλων εθνικοτήτων Ορθόδοξοι. Υπάρχει συνεργασία μεταξύ των Επισκόπων και έχουν οργανωθή όλες οι αναγνωρισμένες Εκκλησίες με την επωνυμία SCOBA. Έχουν ορισμένες συνελεύσεις και διατηρούν τον Έλληνα Αρχιεπίσκοπο ως Πρόεδρο του Οργανισμού αυτού. Βεβαίως θα είχε μεγαλύτερη δύναμη, εάν οι Ορθόδοξες Εκκλησίες αποτελούσαν μία ενότητα, αλλά θα χάναμε την δύναμη της εθνικότητας.\nΕρώτηση: Ποια είναι η στάση των μη ορθοδόξων μελών της αμερικανικής κοινωνίας απέναντι στην Ορθόδοξη Εκκλησία;\nΑπάντηση: Η Αμερική είναι σαν ένας μεγάλος λέβητας όπου λιώνουν όλα τα μέταλλα και αποτελούν ένα μείγμα, που λέγεται αμερικανική κοινωνία. Από οποιαδήποτε εθνικότητα θα βρης στην Αμερική. Συνεπώς και οποιαδήποτε θρησκεία θα την βρης σε κάποια γωνιά της. Συνεπώς δεν υπάρχει κανένα θέμα μη συνεργασίας και αλληλοσεβασμού. Εμείς σεβόμαστε τις άλλες εθνικότητες, τις άλλες θρησκείες και εκείνοι εμάς. Στην πόλη που έμενα εγώ όλοι οι ιερείς, ορθόδοξοι, καθολικοί, προτεστάντες, είχαμε μια φορά το μήνα μια συνεδρίαση και μιλούσαμε για θέματα που αφορούσαν την αμερικανική κοινωνία, χωρίς να θίγουμε ο ένας τον άλλον. Δεν μιλούσαμε για θρησκευτικά θέματα πολύ δε περισσότερο για δογματικά.\nΕρώτηση: Ποια είναι τα βασικά σημεία τα οποία θα μπορούσε να συζητήση ένας Ορθόδοξος Ιερέας με έναν μη Ορθόδοξο Αμερικάνο; Υπάρχει αναζήτηση; Τίθενται ερωτήματα;\nΑπάντηση: Πολλοί Αμερικανοί δεν γνωρίζουν τίποτε η ελάχιστα περί Ορθοδοξίας. Σαν παράδειγμα αναφέρω ότι μια ομάδα Ευαγγελικών από την Καλλιφόρνια εμελετούσαν την Εκκλησιαστική ιστορία. Έφθασαν στο Σχίσμα των Εκκλησιών. Είπαν ότι η Ορθόδοξη Εκκλησία έχει δίκαιο, αλλά δεν γνώριζαν ότι υπάρχει ακόμα η Ορθόδοξη Εκκλησία. Μελετώντας περισσότερο έμαθαν ότι υπάρχει και στην Αμερική Ορθόδοξη Εκκλησία. Ήσαν περίπου 25 πάστορες. Ήλθαν σε επικοινωνία με τους αρχηγούς των διαφόρων ορθοδόξων εκκλησιών και εζήτησαν να γίνουν ορθόδοξοι μαζί με τους ενορίτες τους. Όλοι όμως οι Ορθόδοξοι εφοβούντο να τους δεχθούν μήπως αλλοιωθή η εκκλησία τους. Έφθασαν μέχρι το Πατριαρχείο. Ο Πατριάρχης δεν παρουσιάσθηκε, αλλά έστειλε έναν αντιπρόσωπό του. Αν και έφυγαν χωρίς αποτέλεσμα δεν απογοητεύθηκαν. Τελικά η Αντιοχειανή Εκκλησία τους δέχθηκε και πολλοί από τους πάστορες έγιναν ορθόδοξοι ιερείς. Έγραψαν διάφορα βιβλία και ένας από αυτούς, ο π. Πέτρος Γκίλκουϊστ έγραψε ένα βιβλίο «Γιατί γίναμε Ορθόδοξοι» και αναφέρει ότι το μέλλον της Εκκλησίας της Αμερικής είναι η Ορθόδοξη Εκκλησία. Όταν έρχονται στα φεστιβάλ των Κοινοτήτων μας και τους εξηγούμε τι είναι η Ορθόδοξη Εκκλησία μας λένε «Ποτέ δεν είχαμε ακούσει γι’ αυτήν» η «σκέπτομαι να γίνω Ορθόδοξος».\nΕρώτηση: Μια ευχή για τους νέους Ιερείς της Αμερικής η και της Ελλάδος;\nΑπάντηση: Η ευχή μου για τους νέους ιερείς είναι: «Να μη γίνονται ιερείς όσοι παίρνουν την ιερωσύνη για επάγγελμα. Είναι τιμή για έναν άνθρωπο να καταξιωθή να υπηρετή στην Αγία Τράπεζα. Τιμή είναι ακόμη για μια γυναίκα να είναι σύζυγος ιερέως. Ο Άγιος Κοσμάς για να διδάξη την αξία του ιερέως τον τοποθετεί επάνω από τους αγγέλους. Ο ιερεύς πρέπει να έχη τα χαρίσματα που αναφέρει ο Απόστολος Παύλος προς τον μαθητή του Τιμόθεο στο τρίτο κεφάλαιο της πρώτης επιστολής.\n«Δει τον Επίσκοπον-και κάθε κληρικόν-ανεπίληπτον είναι, μιας γυναικός άνδρα, νηφάλιον, σώφρονα, κόσμιον, φιλόξενον, διδακτικόν, μη πάροινον, μη πλήκτην, μη αισχροκερδή, αλλ’ επιεική, άμαχον, αφιλάργυρον, του ιδίου οίκου καλώς προϊστάμενον, τέκνα έχοντα εν υποταγή μετά πάσης σεμνότητος... δει δε αυτόν και μαρτυρίαν καλήν έχειν από των έξωθεν ίνα μη εις ονειδισμόν εμπέση και παγίδα του διαβόλου.... έχοντας το μυστήριον της πίστεως εν καθαρά συνειδήσει» (Τιμ. 2-13)\nΌλα τα εμπόδια που βρήκα στη ζωή μου τα θεωρώ τώρα ευλογίες του Θεού που με ανάγκασαν να ξενιτευθώ και να γίνω ιερεύς-υπηρετώ για 45 χρόνια-και να υπηρετήσω την Εκκλησία του Χριστού. Η Αγία Τράπεζα είναι για μένα το πιο όμορφο και τιμητικό. Στους νέους που σκέπτονται την Ιερωσύνη να σκεφθούν σοβαρά και να προχωρήσουν με αφοσίωση και ταπείνωση, αισθανόμενοι ότι η Χάρις του Θεού θα μας ενισχύση στο δύσκολο αλλά τιμητικό έργο. Ο Θεός με αξίωσε να δώσω και τον υιό μου Δημήτριο στην Εκκλησία. Εγώ παρακαλώ τον Θεό όσο ζήσω να μη στερηθώ την Αγία Τράπεζα. Εύχεσθε.\nΔημιουργία αρχείου: 26-1-2008.\nΤελευταία ενημέρωση: 26-1-2008.


Chess Miscellanea: Ατομικά Πρωταθλήματα Ανδρών (5) - Γυναικών (τελικά αποτελέσματα)\nΑτομικά Πρωταθλήματα Ανδρών (5) - Γυναικών (τελικά αποτελέσματα)\nΈστω και με καθυστέρηση λόγω φόρτου εργασίας, ας δούμε τι έγινε στον χθεσινό 5ο γύρο του τουρνουά των ανδρών.\nΚοτρωνιάς - Μπανίκας 1/2 Najdorf 6. Bg5 Nbd7\nΟ Μπανίκας μας εξέπληξε με το 8...h6, καθώς όλος ο κόσμος παίζει 8...e6 σχεδόν αποκλειστικά σε αυτή τη συνέχεια. Ο Κοτρωνιάς μάλλον βιάστηκε να φάει 13. Nxe6, μετά από 13. Be2! θα έβγαζε μεγαλύτερο πλεονέκτημα, ενώ μετά το 24. Qc4?! και την ανταλλαγή βασιλισσών που ακολούθησε, η θέση σχεδόν ισορρόπησε (πιο φιλόδοξο το 24. Bd1 που προτείνει ο υπολογιστής). Ο μαύρος έπαιξε κι αυτός το ανακριβές 26...Re3?! και μετά από εκατέρωθεν λάθη στην πίεση χρόνου φτάσαμε στην 40η κίνηση με τη θέση να είναι τελείως ισόπαλη. Στη συνέχεια ο μαύρος δεν εκμεταλλεύτηκε τις ανακρίβειες του λευκού στο φινάλε και δεν βρήκε το 51...Rc6! που του έδινε τύχες νίκης. "Δύσκολη" παρτίδα και περιμένουμε κάποιον πιο ισχυρό παίκτη από μένα να την αναλύσει.\nΜαστροβασίλης Δ. - Νικολαΐδης Ι. 1/2 Marshall\nΚουκουφίκης Α. - Καπνίσης 0-1 Giucco Pianissimo\nΙσχυρή καινοτομία - 13...Bh3! - από τον Καπνίση, την οποία αν κρίνουμε από τους χρόνους στα ρολόγια τη βρήκε πάνω στη σκακιέρα. Στις περιπλοκές που προέκυψαν ο λευκός έστησε αμέσως - 16. Nxe5? - και έχασε γρήγορα.\nΣπηλιάδης - Κανακάρης 0-1 French Tarrasch\nΕδώ η πρώτη καινούρια κίνηση ήταν το 20. Qe2 - 20. Bxb7 είχε παιχτεί στο παρελθόν - και το φινάλε που προέκυψε μετά την αλλαγή των λευκοτετράγωνων και των βασιλισσών είναι ευνοϊκό για τον μαύρο. Ο Σπηλιάδης έκανε μια λανθασμένη από πρακτικής απόψεως επιλογή και μετέτρεψε ένα σχετικά ασφαλές φινάλε πύργων σε ένα φινάλε πιονιών που αν και αντικειμενικά ισόπαλο απαιτεί ακρίβεια για να κρατηθεί ενώ ο μαύρος επειδή έχει τον βασιλιά του στην 5η γραμμή δεν κινδυνεύει να χάσει. Αμέσως μετά την ανανέωση χρόνου, ο λευκός έπαιξε 41. Kc3?? αντί του 41. Ke3! μετά από το οποίο χάνει φορσέ. Κατά διαβολική σύμπτωση έχω χάσει με τον ίδιο ακριβώς τρόπο, κάνοντας την ίδια λανθασμένη επιλογή από τον Γάτο στο προηγούμενο τουρνουά του Παγκρατίου!!\nΝικολαΐδης Κ. - Μαστροβασίλης Θ. 0-1 Symmetrical English\nΠολύ διδακτική στρατηγική παρτίδα που δείχνει τη διαφορά στο επίπεδο κατανόησης μεταξύ ενός GM και ενός ισχυρού απλού μαιτρ. Ο Μαστροβασίλης έδωσε πάντως μια ευκαιρία στον αντίπαλό του παίζοντας το υποδεέστερο 32...d3? Ο λευκός επέστρεψε τη "φιλοφρόνηση" με το 35. Rg3? (έπρεπε 35. Rd1) μετά το οποίο χάνει αμέσως.\nΟ σημερινός 6ος γύρος τελείωσε πριν λίγα λεπτά, θα γίνει ξεχωριστή ανάρτηση φυσικά.\nΣτις γυναίκες το πρωτάθλημα τελείωσε. Τα αποτελέσματα των δύο τελευταίων γύρων:\nΦαχιρίδου - Μαρκαντωνάκη 1/2\nΠαπαδοπούλου - Μάκκα Ι. 1-0\nΟικονομοπούλου - Στεφανίδη 0-1\nΜπότσαρη - Ιορδανίδου 1-0\nΜακροπούλου - Παυλίδου 1-0\nΠαυλίδου - Φαχιρίδου 1-0\nΙορδανίδου - Μακροπούλου 1/2\nΣτεφανίδη - Μπότσαρη 0-1\nΜάκκα Ι. - Οικονομοπούλου 1/2\nΜαρκαντωνάκη - Παπαδοπούλου 1/2\n1. Μπότσαρη 7 (27.75)\n2. Μακροπούλου 7 (27)\n3. Παυλίδου 5.5 (20.75)\n4. Ιορδανίδου 5.5 (19)\n7. Μάκκα Ι. 4\n8. Στεφανίδη 2.5 (8.75)\n9. Μαρκαντωνάκη 2.5 (8)\nΑναρτήθηκε από trandism στις 9:33 μ.μ.


Αλλαγές εν όψει σε ασφαλιστικό, εργασιακά\nΑλλαγές εν όψει σε ασφαλιστικό, εργασιακά.\nΣύμφωνα με τον υπουργό η Ελλάδα αναφέρθηκε στη συνεδρίαση του ECOFIN χθες στις Βρυξέλλες ότι το ασφαλιστικό σύστημα στη χώρα θα αναμορφωθεί προκειμένου να καταστεί δίκαιο και βιώσιμο και να καλύπτει απολύτως τις ανάγκες των επόμενων γενεών.\nΟσον αφορά την εξίσωση των ορίων ηλικίας ανδρών και γυναικών στο δημόσιο θέμα για το οποίο υπάρχει καταδικαστική απόφαση σε βάρος της Ελλάδας ο υπουργός Οικονομικών είπε ότι μελετάται το νομικό πλαίσιο και σύντομα θα σταλεί στην Ευρωπαϊκή Επιτροπή σχετικό σχέδιο νόμου που θα ανταποκρίνεται τόσο στην καταδικαστική απόφαση όσο και στις ανάγκες της ελληνικής κοινωνίας.


27_07_2021 | 14:50\nΌπως ανακοίνωσε το Υπουργείο οι υποψήφιοι μπορούν να επισκέπτονται, χρησιμοποιώντας τον προσωπικό κωδικό ασφαλείας (password), την ηλεκτρονική διεύθυνση (michanografiko.it.minedu.gov.gr) και να οριστικοποιήσουν το μηχανογραφικό τους δελτίο. Προτείνεται οι υποψήφιοι να εκτυπώσουν ή/και να αποθηκεύσουν στον υπολογιστή τους το οριστικοποιημένο μηχανογραφικό (που θα έχει αποκτήσει αυτόματα και αριθμό πρωτοκόλλου), ώστε ανά πάσα στιγμή να μπορούν να δουν τις τελικές προτιμήσεις τους.\nΕπίσης, για οποιαδήποτε πληροφορία, υποστήριξη, ακόμα και χρήση υπολογιστή που τυχόν δεν διαθέτουν, οι υποψήφιοι θα μπορούν να απευθύνονται στα Λύκειά τους, τα οποία θα είναι ανοιχτά την Τετάρτη 28 Ιουλίου 2021.


ΔΕΛΤΙΟ ΤΥΠΟΥ 27/12/2017 Η ΔΕΥΑΚ ΑΠΑΝΤΑ ΜΕ ΕΡΓΑ 8,5 εκ. ΕΥΡΩ ΤΟ 2018\nΔΕΛΤΙΟ ΤΥΠΟΥ 27_12_2017 Η ΔΕΥΑΚ ΑΠΑΝΤΑ ΜΕ ΕΡΓΑ 8,5 εκ. ΕΥΡΩ ΤΟ 2018.docx\nΘΕΜΑ : “Η ΔΕΥΑΚ απαντά με έργα 8,5 εκ. ευρώ το 2018. Στα 5 εκ. ευρώ τα ταμειακά διαθέσιμα της επιχείρησης που έχει μπει στο δρόμο της ανάπτυξης.”\nΗ ΔΕΥΑΚ τα τρία τελευταία χρόνια, αποτελεί πρότυπο επιχείρησης.\nΔεν έχει καμία σχέση με τη ΔΕΥΑΚ που παρέλαβε η νέα δημοτική αρχή το Σεπτέμβριο του 2014.\nΣήμερα τα ταμειακά διαθέσιμα της ΔΕΥΑΚ είναι 5 εκ. ευρώ ενώ τα παραλάβαμε στα 1,9 εκ. ευρώ και με υποχρεώσεις προς τρίτους της τάξεως των 350.000 ευρώ.\nΜέσα σε αυτά τα τρία χρόνια:\n-Ολοκληρώθηκαν, στο μεγαλύτερο μέρος τους, τα αποχετευτικά δίκτυα σε Δίκαιο και Καρδάμαινα.\n-Εντάχθηκαν σε πρόγραμμα χρηματοδότησης τα έργα για τα αποχευτευτικά δίκτυα Αντιμάχειας – Καμαρίου – Μαστιχαρίου.\n-Ενεργοποιήθηκε η δυνατότητα ηλεκτρονικών πληρωμών και η ΔΕΥΑΚ άρχισε να εισπράττει αυτά που της χρωστούσαν.\nΤα καλύτερα όμως έρχονται. Το 2018 θα είναι χρονιά σπουδαίων και σημαντικών έργων αφού στο Τεχνικό Πρόγραμμα της ΔΕΥΑΚ έχουν ενταχθεί έργα συνολικού προϋπολογισμού 8,5 εκ. ευρώ, με τα 5,8 εκατομμύρια ευρώ να προέρχονται από ίδιους πόρους της επιχείρησης.\nΤα κυριότερα έργα που έχουν προγραμματιστεί για το 2018 είναι:\n-Η ολοκλήρωση των έργων και των απαιτούμενων παρεμβάσεων στα δίκτυα σε Δίκαιο και Καρδάμαινα, προϋπολογισμού 1,1 εκ. ευρώ.\n-Η έναρξη των έργων αποχετευτικών δικτύων σε Αντιμάχεια – Κέφαλο προϋπολογισμού 1,2 εκ. ευρώ και η Α΄ φάση του Μαστιχαρίου έργο το οποίο εντάχθηκε τον Απρίλιο και έχει ήδη ανακηρυχθεί προσωρινός μειοδότης. Μέσα στο Μάρτιο υπογράφετε η σύμβαση και τον Απρίλιο ξεκινά το έργο.\n-Η αναβάθμιση του δικτύου υδροδότησης στην πόλη της Κω με την κατασκευή νέου κεντρικού αγωγού.\n-Η επέκταση του συστήματος τηλεελέγχου και παρακολούθησης ποιοτικών χαρακτηριστικών των δικτύων ύδρευσης στη Δ.Ε. Ηρακλειδών, έργο προϋπολογισμού 1,4 εκ. ευρώ.\n-Τρεις νέες γεωτρήσεις μία σε κάθε Δημοτική Ενότητα και νέα δεξαμενή στον Προφήτη Ηλία για τις ανάγκες του βιολογικού του Δικαίου.\n-Έργα συντήρησης του συγκροτήματος του Υδατόπυργου Αντιμάχειας, με τη μελέτη να έχει ήδη ολοκληρωθεί.\n-Προμήθεια νέων μεταλλικών δεξαμενών πόσιμου νερού για την περιοχή Αγ. Νικόλαος Πυλίου.\n-Εγκατάσταση νέων αυτόματων μονάδων χλωρίωσης και συνολική ανακατασκευή του συγκροτήματος δεξαμενών στη θέση Λίβανος στην Αντιμάχεια.\nΗ ΔΕΥΑΚ προχωρά μπροστά με έργα.\nΈργα για το δημότη και το νησί.


Ψήφισμα των μαθητών του 8ου ΓΕΛ Ηρακλείου | Ηράκλειο – Κάστρο – Χάνδακας – Κάντια – Καντιγιέ – Ηράκλειο\n30 Νοεμβρίου 2018 2018-2019,Ανακοινώσεις8lykirak\nΟΙ ΜΑΘΗΤΕΣ ΤΟΥ 8ου ΓΕΝΙΚΟΥ ΛΥΚΕΙΟΥ ΗΡΑΚΛΕΙΟΥ ΛΕΝΕ ΟΧΙ ΣΤΟ ΦΑΣΙΣΜΟ\nΜε αφορμή τις πρόσφατες καταλήψεις μαθητών σε όλη την Ελλάδα για τη Μακεδονία, επιθυμούμε να διαχωρίσουμε την θέση μας. Λέμε ΟΧΙ και κατακρίνουμε κάθε είδους φασιστική ομάδα που χρησιμοποιεί σαν πρόφαση ένα λεπτό πατριωτικό ζήτημα, με σκοπό να μεταλαμπαδεύσει στη νέα γενιά τα φασιστικά ιδεώδη και να τη δηλητηριάσει με το όπιο του εθνικισμού, σπέρνοντας διχόνοια μεταξύ των λαών.\nΔεν καταδικάζουμε τους διαδηλωτές καθώς όσοι διαδήλωσαν δεν ήταν όλοι φασίστες, αλλά όλοι οι φασίστες διαδήλωσαν.\nΔεν θέλουμε να χωρίσουμε την ελληνική μαθητική κοινότητα ούτε καταδικάζουμε το αίσθημα του πατριωτισμού το οποίο κάποιοι θέλουν να μετατρέψουν σε αίσθημα εθνικισμού.\nΕίμαστε όλοι ενωμένοι. Είμαστε Έλληνες πατριώτες, Μακεδόνες, Σκοπιανοί, Τούρκοι, Αλβανοί.\nΟ ΦΑΣΙΣΜΟΣ ΔΕΝ ΘΑ ΒΡΕΙ ΤΡΟΦΗ ΜΕΣΑ ΣΤΑ ΣΧΟΛΕΙΑ\nΜε πρωτοβουλία του 15μελούς του σχολείου μας.\n← Καλωσόρισμα νέου ΔΣ του συλλόγου γονέων κηδεμόνων\tΔΕΛΤΙΟ ΤΥΠΟΥ →


Υπάρχουν ακόμη και άνθρωποι και ανθρωπιά | Ημεροδρόμος\nΤο απρόσμενο κύμα συμπαράστασης και αλληλεγγύης σε συνανθρώπους μας που πλήττονται κατά καιρούς από ακραία καιρικά φαινόμενα (σεισμούς, πλημμύρες, πυρκαγιές) – το βίωσα και προσωπικά- βεβαιώνει ότι υπάρχουν ελπίδες για ένα καλύτερο κόσμο\nΠριν ένα χρόνο, ο Κάλαμος Αττικής, τυλίχτηκε, για μια ακόμη φορά, στις φλόγες. Η καταστροφική πυρκαγιά, που ξεκίνησε στις 13 Αυγούστου 2017, προκάλεσε τεράστιες καταστροφές. Οι ανεξέλεγκτες φλόγες κατέστρεψαν, περίπου 20.000 στρέμματα από το πευκοδάσος της περιοχής Καλάμου- Καπανδριτίου και Βαρνάβα και, τουλάχιστον, 20 κατοικίες, αγροτικές περιουσίες κλπ. Πολλοί κάτοικοι του Καλάμου- Καπανδριτίου- Βαρνάβα, είδαν τα σπίτια και τις περιουσίες τους, που αποκτήθηκαν με κόπους και θυσίες, να γίνονται …στάχτη. Ανάμεσα στους «τυχερούς», που είδαν το σπίτι τους να γίνεται παρανάλωμα του πυρός, ήταν και η οικογένειά μου. Από το σπίτι μας, που ήταν μόνιμη κατοικία, διασώθηκαν μόνο το μαρμάρινο δάπεδο του και η αποθήκη στο υπόγειο. Όλα τα άλλα περιουσιακά μας στοιχεία, όπως η οικοσκευή- ακόμη και το παρκέ στις κρεβατοκάμαρες- έγιναν μέσα σε λίγες ώρες, στάχτες και κάρβουνα. Ανάλογες, άλλος μικρότερη και άλλος μεγαλύτερη, ήταν και οι ζημιές που έπαθαν ομοιοπαθείς μου. Ευτυχώς, εμείς, δεν θρηνήσαμε ανθρώπινα θύματα– όπως συνέβη πρόσφατα στο Μάτι της Ραφίνας- και από αυτή την άποψη είμαστε πραγματικά τυχεροί.\nΜε αφορμή τη συμπλήρωση ενός έτους από τις περσινές καταστροφικές πυρκαγιές στον Κάλαμο καθώς επίσης τις καταστροφικές πλημμύρες στη Μάνδρα Αττικής και την πρόσφατη πυρκαγιά στη Ραφίνα (στις δύο τελευταίες περιπτώσεις χάθηκαν άδικα πάνω από 150 συνάνθρωποί μας), θέλω να καταθέσω (και με την ιδιότητα του μέλους της προσωρινής επιτροπής πυρόπληκτων Καλάμου) μερικές σκέψεις και προβληματισμούς, μήπως και «ιδρώσει το αυτί» των αρμοδίων, ώστε να πάρουν τα αναγκαία προληπτικά μέτρα.\nΑπό την επόμενη, κιόλας, μέρα της καταστροφικής πυρκαγιάς στον Κάλαμο, αρκετοί από τους πυρόπληκτους, βρεθήκαμε, στην κυριολεξία άστεγοι, καθώς η κύρια κατοικία μας έγινε παρανάλωμα του πυρός. Ανάμεσα στα ανάμεικτα συναισθήματα που βίωσα εκείνες τις ώρες- φαντάζομαι ανάλογα συναισθήματα έχουν και οι ομοιοπαθείς μου- ξεχωρίζω τα εξής δύο:\nΠρώτον, το κύμα συμπαράστασης και αλληλεγγύης που εκδηλώθηκε στους πυρόπληκτους Καλάμου (και όχι μόνο) από συνανθρώπους μας και κοινωνικούς φορείς.\nΔεύτερον, την οργή και αγανάκτηση για την απροθυμία όλων των μέχρι σήμερα ελληνικών κυβερνήσεων και πρωθυπουργών να αντιμετωπίσουν τις πυρκαγιές και άλλα ακραία καιρικά φαινόμενα με τη λήψη των αναγκαίων μέτρων (πρωτίστως προληπτικών και δευτερευόντως κατασταλτικών), στην προσπάθειά τους να αποφύγουν το πολιτικό κόστος.\nΤο «τσουνάμι» αλληλεγγύης…\nΑποτελεί κοινό μυστικό, ότι κάθε φορά που συμπολίτες μας πλήττονται από ακραία καιρικά φαινόμενα ή βιώνουν δύσκολες στιγμές, δέχονται έμπρακτα τη συμπαράσταση και αλληλεγγύη από απλούς συνανθρώπους τους, κυρίως από τα λαϊκά στρώματα και τη φτωχολογιά. Τελευταία, παραδείγματα, το «τσουνάμι» συμπαράστασης και αλληλεγγύης, που εκδηλώθηκε πρόσφατα στους πυρόπληκτους της Ανατολικής Αττικής (στο Μάτι, Ραφίνας) και το χειμώνα στους πλημμυρόπληκτους της Δυτικής Αττικής (στη Μάνδρα). Ανάλογα συναισθήματα, είχα την τύχη να βιώσω προσωπικά πέρσι τον Αύγουστο, όταν είχα την ατυχία να καεί το σπίτι μου στον Κάλαμο, με τα δεκάδες τηλέφωνα συμπαράστασης και αλληλεγγύης που δέχτηκα προσωπικά. Αξίζει να σημειωθεί πως εκτός από συγγενείς, γνωστούς και φίλους, υπήρξαν και άγνωστοι που μου είπαν: «Έλα να μείνεις μαζί μας» ή «σου δίνω τα κλειδιά του εξοχικού μου, να μείνεις με την οικογένειά σου μέχρι να ξαναχτίσεις την κατοικία σου». Ακραία και απρόσμενη περίπτωση που ξάφνιασε θετικά όλη την οικογένειά μου, ήταν η εμφάνιση στο καμμένο σπιτικό μου μιας άγνωστης κυρίας από τη γειτονιά, που μου είπε: «Σου δίνω τα κλειδιά της κατοικίας μου να μείνεις με την οικογένειά σου μέχρι το Φθινόπωρο του 2018, που θα είναι άδειο»!\nΗ απρόσμενη συμπαράσταση και αλληλεγγύη που εκδηλώθηκε στην οικογένειά μου- όπως και σε άλλους ομοιοπαθείς μου- μας έδωσαν δύναμη και κουράγιο για να αντιμετωπίσουμε τη νέα κατάσταση στην οποία βρεθήκαμε να βιώνουμε, ξαφνικά, οι πυρόπληκτοι Καλάμου. Φαντάζομαι ότι τα ίδια συναισθήματα, βίωσαν- και μάλιστα πιο έντονα- οι πλημμυρόπληκτοι της Μάνδρας και οι πυροπαθείς της Ραφίνας καθώς έχασαν είχαν την ατυχία να χάσουν και δικούς τους ανθρώπους.\n… και το τέρας της γραφειοκρατίας\nΜετά το «σοκ» της φωτιάς, το πρώτο πράγμα με το οποίο βρέθηκαν αντιμέτωποι οι πυρόπληκτοι Καλάμου, ήταν το γνωστό τέρας της ελληνικής κοινωνίας που λέγεται «γραφειοκρατία». Οι πυρόπληκτοι, των οποίων οι κατοικίες κρίθηκαν ακατάλληλες για κατοίκηση, πληροφορήθηκαν από τις αρμόδιες υπηρεσίες πως δεν μπορούν να κάνουν καμία εργασία κατεστραμμένες (ολικώς ή μερικώς κατοικίες τους) «μέχρι να υπογραφτεί και δημοσιευτεί στην Εφημερίδα της Κυβέρνησης η Κοινή Υπουργική Απόφαση» (ΚΥΑ), που θα καθορίζει τα όρια της περιοχής που επλήγη από την πυρκαγιά της 13ης Αυγούστου και την προβλεπόμενη από το νόμο «στεγαστική συνδρομή». Η «στεγαστική συνδρομή» (το δημόσιο καλύπτει μέρος των εξόδων επισκευής ή ανακατασκευής των κτιρίων) αποτελείται κατά 80% από τη δωρεάν κρατική επιχορήγηση και 20% άτοκο δάνειο.\nΜέχρι την υπογραφή και δημοσίευση στην Εφημερίδα της Κυβέρνησης της σχετικής ΚΥΑ, οι πληγέντες δεν μπορούν να κάνουν με δικά τους έξοδα καμία απολύτως εργασία στο κατεστραμμένο σπίτι τους. Η έκδοση της ΚΥΑ, αποτελεί προϋπόθεση για να ξεκινήσουν οι διαδικασίες τόσο για την έκδοση της Άδειας όσο και τη χορήγηση της «στεγαστικής συνδρομής». Αν και η ΚΥΑ, είναι σχεδόν ίδια για όλες τις περιπτώσεις (αλλάζει μόνο η περιοχή που επλήγη), η υπογραφή της από τους 4 συναρμόδιους υπουργούς διαρκεί αρκετούς μήνες και οι μέρες αυξάνονται μέχρι την δημοσίευση της ΚΥΑ στην εφημερίδα της Κυβέρνησης. Στη συνέχεια, ακολουθεί το «χαρτομάνι», με τα σχέδια του μηχανικού και τα δεκάδες έγγραφα που πρέπει να καταθέσουν οι πληγέντες στη Διεύθυνση Αποκατάστασης Επιπτώσεων Φυσικών Καταστροφών (ΔΑΕΦΚ), για να πάρουν την πολυπόθητη Άδεια επισκευής ή ανακατασκευής, μαζί με την προβλεπόμενη «στεγαστική συνδρομή».\nΓια την ιστορία, η ΚΥΑ για τους πυρόπληκτους Καλάμου, υπογράφτηκε στις 14 Δεκέμβρη 2017 (4,5 μήνες μετά την καταστροφική πυρκαγιά) και η πρώτη άδεια επισκευής πυρόπληκτης κατοικίας εκδόθηκε στις 11 Μάη 2018. Εννοείται πως υπάρχουν ακόμη πυρόπληκτοι στον Κάλαμο, που ακόμη δεν έχουν πάρει την άδεια! Αξίζει ακόμα να σημειωθεί πως η έκτακτη οικονομικής ενίσχυση των 586 ευρώ, που προβλεπόταν να δοθεί τις πρώτες μέρες πληρώθηκε, μόλις, τον περασμένο μήνα… Δικαιολογημένα, η οργή και αγανάκτηση όσων έχασαν το σπίτι τους σε κάποια από τις πυρκαγιές, μεγαλώνει, όταν οι πυρόπληκτοι- στην προσπάθεια να πάρουν την άδεια για επισκευή ή ανακατασκευή (γκρέμισμα και ξαναχτίσιμο) της κατοικίας τους- βρίσκονται αντιμέτωποι με το γνωστό «τέρας της γραφειοκρατίας».\nΤο πρόβλημα είναι καθαρά πολιτικό\nΣτις περιπτώσεις πυρκαγιών- ή άλλων ακραίων καιρικών φαινομένων- που αφήνουν πίσω τους ρημαδιό (κατεστραμμένες από τις φωτιές κατοικίες και άλλα περιουσιακά στοιχεία ή ακόμα χειρότερα νεκρούς), οι πληγέντες διακατέχονται από αισθήματα οργής και αγανάκτησης. Τα βάζουν με τις ηγεσίες των πολιτικών κομμάτων- ακόμα και αν το σπίτι τους που κάηκε ήταν αυθαίρετο- επειδή οι κυβερνώντες έκαναν τα «στραβά μάτια» σε αυθαιρεσίες τους και στη συνέχεια τους «νομιμοποίησαν» το αυθαίρετο που είχαν κτίσει χωρίς άδεια μέσα στο δάσος, σε μπαζωμένα ρέματα κλπ.. Όλοι μας γνωρίζουμε, πως αν οι κυβερνώντες εφάρμοζαν τους νόμους και τους εμπλούτιζαν με ΠΡΟΛΗΠΤΙΚΑ ΜΕΤΡΑ, θα περιοριζόταν δραστικά η έκταση των καταστροφών θα ήταν πολύ μικρότερη και θα θρηνούσαμε λιγότερες ανθρώπινες ζωές. Στην ουσία το πρόβλημα τόσο των εκτεταμένων καταστροφών από ακραία καιρικά φαινόμενα όσο και το πρόβλημα της γραφειοκρατίας, είναι- σε μεγάλο βαθμό- πολιτικό.\nΕίναι γνωστό, για παράδειγμα, ότι μια από τις αιτίες των πυρκαγιών είναι και η οικοπεδοποίηση δημόσιων δασικών εκτάσεων. Αποτελεί κοινό μυστικό, ότι τις τελευταίες δεκαετίες, υπήρξαν αρκετές περιπτώσεις δασικών εκτάσεων που κάηκαν από ανθρώπινο χέρι για να μετατραπούν σε οικόπεδα. Έτσι εξηγείται και το γεγονός ότι σε πρώην δασικές εκτάσεις, ξεφύτρωναν και ξεφυτρώνουν σαν μανιτάρια ιδιωτικές βίλες και κατοικίες. Οι κατοικίες αυτές, που κτίστηκαν άλλοτε αυθαίρετα και άλλοτε με άδεια, αφήνουν έκθετους όλους τους μέχρι σήμερα πρωθυπουργούς που διαβεβαίωναν δημόσια την ελληνική κοινή γνώμη πως «όπου ήταν δάσος θα ξαναγίνε δάσος»! Αν οι πρωθυπουργοί και ηγεσίες των πολιτικών κομμάτων, που εναλλάσσονται τα τελευταία 44 χρόνια στην κυβερνητική εξουσία, εφάρμοζαν το Σύνταγμα και τους νόμους του κράτους, που επιτάσσουν να κηρύσσονται υποχρεωτικά αναδασωτέες οι δασικές εκτάσεις που καταστρέφονται από τις πυρκαγιές, τότε θα εξέλιπε μια από τις αιτίες καταστροφής τεράστιων δασικών εκτάσεων. Οι κάθε είδους λεγόμενοι «οικοπεδοφάγοι», δεν θα είχαν κίνητρο να καίνε τα δάση για να τα πουλήσουν στη συνέχεια σαν οικόπεδα. Άρα οι πυρκαγιές από αυτήν την αιτία- αν δεν εξαλείφονταν- θα περιοριζόταν δραστικά.\nΤο κακό από την πολιτική απροθυμία και ατολμία των μέχρι σήμερα κυβερνήσεων, να θίξουν τα οργανωμένα κυκλώματα που εξυπηρετούν τα συμφέροντα των «οικοπεδοφάγων», είναι διπλό. Εκτός από τη δραστική μείωση του δασικού πλούτου και την καταστροφή περιουσιών (κατοικιών κλπ), το μεγαλύτερο κακό είναι η απώλεια ανθρώπινων ζωών.\nΤο συγκλονιστικό «κύμα» αλληλεγγύης, που εκδηλώθηκε πρόσφατα στους πυρόπληκτους της Ανατολικής Αττικής, αμέσως μετά μετά τη φονική πυρκαγιά στο Μάτι, αποτελεί ένα πολύ υγιές φαινόμενο, που τεκμηριώνει πως ακόμα υπάρχουν άνθρωποι και ανθρωπιά. Αυτό το «τσουνάμι» συμπαράστασης και αλληλεγγύης, που το βιώσαμε πέρσι οι πυρόπληκτοι Καλάμου, όπως και- τον περασμένο χειμώνα- οι πλημμυρόπληκτοι Μάνδρας, βεβαιώνει πως όσο υπάρχουν άνθρωποι και ανθρωπιά, υπάρχει και ελπίδα για ένα καλύτερο κόσμο. Και ο τόπος στον οποίο ζούμε, μπορεί να γίνει καλύτερος, πιο δίκαιο και πιο ανθρώπινος, μόνο όταν οι πολίτες μετατρέψουν την οργή και αγανάκτησή τους για τα «κακώς κείμενα», σε αγώνα και ενεργό πολιτική δράση, απαιτώντας από τις ηγεσίες των πολιτικών κομμάτων να εφαρμόζουν αυτά που υπόσχονται και διακηρύττουν με τα προεκλογικά τους προγράμματα.


Κοστολόγηση | Operators - Data Entry & Web Solutions\nΠιστεύουμε ότι ο χώρος της Καταχώρηση δεδομένων ( Data Entry ) στην Ελλάδα παραμένει μυστήριο για πολλούς από τους υποψήφιους ενδιαφερόμενους.\nΣε ποιους μπορώ να απευθυνθώ;\nΘα παραλάβω αυτό που ζήτησα;\nΑφουγκραστήκαμε λοιπόν τις ανάγκες της αγοράς και δημιουργήσαμε μια εταιρία η οποία:\nΕίναι η μόνη εταιρία στην Ελλάδα που σας δίνει άμεσα μια εικόνα σχετικά με το πόσο θα σας κοστίσουν οι υπηρεσίες μας, δίνοντας σας έτσι την δυνατότητα να διαμορφώσετε το οικονομικό σας πλάνο στις δικές σας ανάγκες.\nΕίναι η μόνη εταιρία στην Ελλάδα που προβάλλει ως κύριο αντικείμενο απασχόλησης την Καταχώρηση δεδομένων (Data Entry), δίνοντας σας έτσι την δυνατότητα να γνωρίζετε άμεσα που να απευθυνθείτε.\nΠρογραμματίζει άμεσα συνάντηση με τον ενδιαφερόμενο πελάτη ούτως ώστε να αποσαφηνιστεί με λεπτομέρεια πλέον, όλο το πλάνο ενδεχόμενης συνεργασίας με ρητή δέσμευσή αναφορικά με τους χρόνους παράδοσης του έργου.\nΜε εξειδικευμένο προσωπικό διασφαλίζει την ποιότητα των υπηρεσιών της και προσφέρει ακρίβεια στο έργο που παραδίδεται.\nΣας ενημερώνουμε ωστόσο ότι οι τιμές μπορούν να αλλάξουν κατά περίπτωση και ότι είναι άρρηκτα συνδεδεμένες με την φύση της δουλειάς την οποία αναλαμβάνουμε. Πιο συγκεκριμένα το κόστος καθορίζεται από τρεις βασικούς παράγοντες:\nΈνας από τους βασικούς παράγοντες ώστε να εκτιμήσουμε και παράλληλα να κοστολογήσουμε την υπηρεσία την οποία θα παρέχουμε είναι ο όγκος των δεδομένων που θα μας ζητηθεί να καταχωρήσουμε. Κι αυτό γιατί έρχεται σε απόλυτη συνάρτηση με τους χρόνους παράδοσης, το είδος και την ακρίβειας της κάθε καταχώρησης.\nΓίνεται εύκολα κατανοητό πως ενδεχόμενο αίτημα για παράδοση του έργου σε συντομότερο χρονικό διάστημα από το απαιτούμενο αυξάνει το κόστος πάντα σε συνάρτηση με τους υπόλοιπους παράγοντες (π.χ. μέγεθος, ακρίβεια κτλ.)\nΑποτελεί τον σημαντικότερο παράγοντα μέσω του οποίου καθορίζεται πλέον με σαφήνεια η τιμή που θα ζητηθεί για το εκάστοτε έργο. Σε ποιο λογισμικό θα γίνει η καταχώρηση; Τι πεδία θα πρέπει να συμπληρωθούν; Είναι μηχανογραφημένα τα έντυπα ή χειρόγραφα; Αυτές οι ερωτήσεις και πολλές άλλες που μπορεί να προκύψουν έπειτα από μια πρώτη εκτίμηση συνθέτουν την εικόνα την οποία χρειαζόμαστε ώστε να μπορέσουμε να κοστολογήσουμε την υπηρεσία την οποία θα μας ζητηθεί να παρέχουμε.


Λιμενικός: Απώλεια άδειας οπλοφορίας στελεχών Λ.Σ.-ΕΛ.ΑΚΤ.\nΑπώλεια άδειας οπλοφορίας στελεχών Λ.Σ.-ΕΛ.ΑΚΤ.\nΘέμα: «Απώλεια άδειας οπλοφορίας στελεχών Λ.Σ.-ΕΛ.ΑΚΤ.»\nΣε περίπτωση απώλειας της κατοχής της άδειας οπλοφορίας, υπό συνθήκες κλοπής η οποία δηλώθηκε κανονικά στην Αστυνομία, οδηγεί τα στελέχη στη δυσάρεστη θέση, πλην της πειθαρχικής τιμωρίας τους, να αντιμετωπίζουν και ανάκληση της άδειας οπλοφορίας τους.\nΔηλαδή, όντας θύματα ανυπαίτιας στιγμιαίας κλοπής, θεωρούνται από την Υπηρεσία, ότι απώλεσαν την ικανότητά τους να οπλοφορούν, από τη στιγμή που κατέχουν και φέρουν νόμιμα το όπλο και τις σφαίρες.\nΓια την ανάκληση της άδειας οπλοφορίας απαιτείται βεβαίωση της Επιτροπής, με βάση τη γνωμάτευση της ΑΝΥΕ για την επιγενόμενη ακαταλληλότητα του στελέχους να οπλοφορεί. Η αποκλειστική αυτή διάσταση προκύπτει από την διατύπωση της παρ. 10 του άρθρου 9 του Κανονισμού Οπλοφορίας του Λ.Σ-ΕΛ.ΑΚΤ σε συνδυασμό με την παρ. 3 του άρθρου 8 του ίδιου Κανονισμού.\nΘεωρούμε ότι, η πέραν της πειθαρχικής ποινής επιπρόσθετη ανάκληση της άδειας οπλοφορίας, αντί της ενδεδειγμένης επανέκδοσής της, παραβιάζει πρόδηλα τον κανόνα της διπλής τιμώρησης για το ίδιο περιστατικό.\nΑναλυτικότερα, επιρρίπτεται στα στελέχη Λ.Σ.-ΕΛ.ΑΚΤ. η μομφή, ότι είτε εξαρχής παραπλάνησαν την Υπηρεσία που τους χορήγησε την άδεια οπλοφορίας, είτε εκ των υστέρων αποδείχθηκε ότι απώλεσαν την αξιοπιστία και ικανότητά τους ως στελέχη του Λ.Σ.-ΕΛ.ΑΚΤ., γεγονός που έχει δυσμενή αντανάκλαση σε όλη την παρουσία τους στο Σώμα. Στο βαθμό, μάλιστα, που η διπλή αυτή δυσμενής υπηρεσιακή ποινολόγηση έγινε κατά το σκέλος της ανάκλησης της άδειας οπλοφορίας, χωρίς να συντρέχουν οι νόμιμοι, ουσιαστικοί και τυπικοί όροι, αποκτά ιδιαίτερη απαξία για το πρόσωπό τους.\nΑνεξάρτητα από τα παραπάνω, σε καμία περίπτωση δεν μπορεί να θεωρηθεί ως σοβαρός λόγος ανάκλησης της άδειας οπλοφορίας, εκείνος που ουδεμία σχέση έχει με τη νόμιμη χρήση του όπλου και την καταλληλόλητα του στελέχους, αλλά ανάγεται αποκλειστικά και μόνον στην όχι ασυνήθη απώλεια του τυπικού νομιμοποιητικού εγγράφου κατοχής του.\nΕπειδή κάτι τέτοιο θα προσέκρουε ευθέως στην αρχή της αναλογικότητας, καλούμε την Υπηρεσία στις παραπάνω περιπτώσεις, να προβαίνει στην άμεση επανέκδοση της άδειας οπλοφορίας.


Η Kate Middleton περιμένει τον πελαργό – Ειδήσεις, επικαιρότητα νέα από Θεσσαλονίκη – Έναντι News – Radio1d.gr\nΗ Kate Middleton περιμένει τον πελαργό\nΔημοσιεύθηκε: Σάββατο 24 Μαΐ 2014 - 06:00\nΑπό τον πρώτο μήνα της γέννησης του George, του πρωτότοκου γιου της Δούκισσας του Κέμπριτζ, Kate Middleton και του πρίγκιπα William, δεν έχει περάσει μέρα που οι φήμες να μην κάνουν λόγο για επικείμενη νέα εγκυμοσύνη της Kate…\nΑυτή τη φορά οι φήμες φαίνεται να αποκτούν υπόσταση, αφού εκτός από το περιοδικό «Ok» που παρουσιάζει την είδηση στο πρωτοσέλιδό του, φέρεται να επιβεβαιώνει το γεγονός και μια πηγή μέσα από το παλάτι του Μπάκιγχαμ.\nΗ φωτογραφία που δημοσιεύει το περιοδικό, δείχνει φουσκωμένη την κοιλίτσα της Kate, αλλά θα μπορούσε να φταίει και η φούστα της, που ίσως την στιγμή της φωτογράφισης να φαινόταν φουσκωμένο.\nΤο σίγουρο είναι πως σύμφωνα με τον βρετανικό Τύπο η πριγκίπισσα του Κέμπριτζ, τον τελευταίο καιρό έχει ελαττώσει τις δημόσιες εμφανίσεις της και όλοι κάνουν λόγο για τις ζαλάδες των εγκύων, κάτι που της είχε συμβεί και κατά την διάρκεια της πρώτης εγκυμοσύνης…\nΕσωτερική πηγή από το παλάτι του Μπάκιγχαμ, τέλος, φέρεται να έχει επιβεβαιώσει πως η Δούκισσα του Κέμπριτζ είναι έγκυος και μάλιστα περιμένει δυο δίδυμα παιδάκια.\nΜάλιστα σύμφωνα με τον Τύπο πρόκειται για δυο κοριτσάκια, κάτι που έχει κάνει τους χαρούμενους γονείς να πετάνε στον έβδομο ουρανό αφού επιθυμούσαν το δεύτερο παιδάκι τους να είναι κοριτσάκι και όπως φαίνεται οι ευχές τους έπιασαν… εις διπλούν!\nTags: KATE MIDDLETONΕΓΚΥΟΣ\nΕπόμενο άρθρο Ταϊλάνδη: Στα χέρια του στρατού η πρώην πρωθυπουργός Γ. Σιναουάτρα\nΠροηγούμενο άρθρο Καιρός: Αραιές νεφώσεις, με τοπικές βροχές και καταιγίδες


ΣΗΜΙΤΗΣ | ΧΡΥΣΗ ΑΥΓΗ | Page 2\nTag Archives: ΣΗΜΙΤΗΣ\nΛόγω της καταστροφικής εμμονής της κας Μέρκελ με την επιβολή εξουθενωτικής λιτότητας επιλεκτικά στον Νότο, η Γερμανία και κατ’ επέκταση και όλη η υπόλοιπη Ευρώπη χάνει το ραντεβού με την παγκόσμια ιστορία. Continue reading →\n03/01/2013 · 09:15\n25.000 ευρώ στο… θύμα τρομοκρατίας Κώστα Σημίτη, καμία αποζημίωση στην Χρυσή Αυγή\nΟ Λαϊκός Σύνδεσμος – Χρυσή Αυγή δεν έλαβε και κυρίως δεν διεκδίκησε ποτέ ούτε ένα ευρώ από το Ελληνικό κράτος, παρά τις δεκάδες τρομοκρατικές επιθέσεις που έχουν δεχθεί τα μέλη και τα γραφεία του, όπως η τελευταία στην Τ.Ο. Ασπροπύργου. Continue reading →\nComments Off on 25.000 ευρώ στο… θύμα τρομοκρατίας Κώστα Σημίτη, καμία αποζημίωση στην Χρυσή Αυγή\nTagged as ΘΥΜΑ, ΣΗΜΙΤΗΣ, ΤΡΟΜΟΚΡΑΤΙΑ, ΧΡΥΣΗ ΑΥΓΗ\n12/12/2012 · 19:41\n“Έχει καταλυθεί η Δημοκρατία και το Σύνταγμα από την παρούσα Κυβέρνηση Υπογραφές 30 βουλευτών της αντιπολίτευσης είναι αρκετές, για την ποινική δίωξη του Πρωθυπουργού βάσει του Συντάγματος.\nΟι ευθύνες του Προέδρου της Δημοκρατίας… Κατά τον Ποινικό Κώδικα (άρθρο 162), όποιος εξαπατά εκλογέα, με οποιονδήποτε τρόπο, για να μεταβάλει το εκλογικό του φρόνημα, τιμωρείται με φυλάκιση μέχρι δύο ετών και με χρηματική ποινή. Continue reading →\nComments Off on Την ποινική δίωξη Γ.Παπανδρέου ζητά ο τ. Πρόεδρος του Αρείου Πάγου\nTagged as ΑΛΜΟΥΝΙΑ, ΔΝΤ, ΚΟΚΚΙΝΟΣ, ΠΑΠΑΝΔΡΕΟΥ, ΠΟΙΝΙΚΗ ΔΙΩΞΗ, ΣΗΜΙΤΗΣ, ΣΤΡΟΣ ΚΑΝ\n08/12/2012 · 22:34\nΠροκλητική αποζημίωση σε Σημίτη ως θύμα τρομοκρατίας\nΟ πρώην πρωθυπουργός Κωνσταντίνος Σημίτης μάλλον είναι ο πλέον «κερδισμένος» από το δημόσιο καθώς “έβγαλε” περισσότερα από 20.000 ευρώ ως θύμα τρομοκρατίας για τις εμπρηστικές επιθέσεις που έγιναν στο γραφείο του τα τελευταία δύο χρόνια.\nΣυγκεκριμένα, σύμφωνα με την Realnews ο κ Σημίτης διεκδίκησε και πήρε το ποσό των Continue reading →\nComments Off on Προκλητική αποζημίωση σε Σημίτη ως θύμα τρομοκρατίας\nTagged as ΑΠΟΖΗΜΙΩΣΗ, ΣΗΜΙΤΗΣ, ΤΡΟΜΟΚΡΑΤΙΚΗ


Κτηματαγορά: τελευταία ενημέρωση, Η ΚΑΘΗΜΕΡΙΝΗ, kathimerini.com.cy\n23 ΜΑΪΟΥ 2022 - 15:30\nΑδιαμφισβήτητα οι εποχές που διανύουμε είναι δύσκολες. Η οικονομία καταγράφει ψηλά ποσοστά πληθωρισμού τους τελευταίους τρεις μήνες και αυτό αποτελεί το κυριότερο θέμα συζήτησης σε οικονομικούς κύκλους παγκοσμίως. Πολλοί μπορεί να το αποδίδουν στον πόλεμο, αλλά η αλήθεια είναι ότι ο πόλεμος έρχεται να υπερακοντίσει ένα πρόβλημα το οποίο υπέβοσκε από τον καιρό της πανδημίας.\nΌσοι έχουν επαφή με τα οικονομικά, κανονικά θα πρέπει να γνωρίζουν πως από την ώρα που εφαρμόζεται ένα μέτρο ή μια πολιτική, το αποτέλεσμα φαίνεται μετά την παρέλευση κάποιου χρονικού διαστήματος. Με άλλα λόγια, το αποτέλεσμα δεν είναι άμεσο. Και δεν είμαι ο μόνος που πάντα κάνει τον παραλληλισμό και τη σύγκριση μεταξύ της πλοήγησης ενός πλοίου και της οδήγησης ενός αυτοκινήτου. Το δεύτερο έχει άμεση ανταπόκριση στο τιμόνι ενώ το πρώτο ανταποκρίνεται με χρονική υστέρηση στο πηδάλιο. Η οικονομία συμπεριφέρεται σαν ένα πλοίο.\nΑρκεί λοιπόν να αναλογιστούμε πόσα δις έχουν διοχετευτεί στην οικονομία υπό τη μορφή οριζόντιας οικονομικής στήριξης, λόγω των περιοριστικών μέτρων την προηγούμενη διετία και θα σχηματίσουμε μια αντίληψη για το πόση υπέρμετρη ρευστότητα υπάρχει που προκαλεί σήμερα πληθωρισμό. Φυσικά τώρα θα μου πείτε «…και καλά πού είναι αυτή η ρευστότητα και δεν τη βλέπουμε… ». Και η απάντηση είναι πως (δυστυχώς) από αυτή την οριζόντια στήριξη, το μεγαλύτερο όφελος το καρπώνονται αυτοί που εξαρχής δεν την είχαν και τόση ανάγκη. Συνεπώς, τώρα για να αντιστρέψουμε την κατάσταση – η οποία επιδεινώνεται από τον πόλεμο – θα πρέπει να βρεθεί τρόπος, αφενός να μειωθεί η ρευστότητα από την οικονομία, και αφετέρου οποιαδήποτε μέτρα στήριξης αυτών που «εξανεμίζονται» από τον πληθωρισμό να είναι εξαιρετικά στοχευμένα. Δεν αποτελεί λύση η απλή αύξηση των επιτοκίων.\nΚαι μέσα σε αυτό το θεατρικό σκηνικό που ζούμε, υπάρχει και μια παράλληλη παράσταση η οποία εξελίσσεται σιωπηλά, αλλά με αυξητική ένταση, σε νέα πανδημία. Και αυτό δεν είναι άλλο από την εκμετάλλευση από κάποιους των πληθωριστικών πιέσεων για να αποκομίσουν υπερκέρδη. Το βλέπουμε συνεχώς · τύποι να επικαλούνται το γενικότερο κλίμα αυξήσεων για να διπλασιάσουν ή και να τριπλασιάσουν τις τιμές πώλησης προϊόντων τους, τη στιγμή που μια αύξηση της τάξης του 5% με 10% είναι η λογικά αναμενόμενη. Αυτό καθιστά την υιοθέτηση δραστικών μέτρων ακόμη πιο επιτακτική καθώς δεν είναι καθόλου μα καθόλου δύσκολο η κατάσταση να ξεφύγει.\nΠοιες είναι οι επιπτώσεις στην αγορά των ακινήτων;\nΜε δεδομένο ότι ο πληθωρισμός έχει μπει στο μικροσκόπιο όλων και είναι θέμα χρόνου να εφαρμοστούν πολιτικές αναχαίτισής του, η παρούσα κατάσταση θα χειροτερέψει λίγο ακόμα πριν αρχίσει να ξεφουσκώνει. Και ο πιθανότερος ορίζοντας για κάτι τέτοιο είναι αυτός των 12 με 24 μηνών από τα σήμερα.\nΣε ένα τέτοιο περιβάλλον υπάρχουν αυτοί που κερδίζουν και αυτοί που χάνουν – όπως άλλωστε ισχύει πάντοτε, αλλά με διαφορετικούς όρους παιχνιδιού. Σε επίπεδο επενδύσεων, αυτοί που χάνουν είναι αυτοί που σκόπευαν να επενδύσουν εντός αυτής της περιόδου που διανύουμε. Είτε διότι το κόστος δανεισμού τους αυξήθηκε μειώνοντας τις δυνατότητές τους, είτε διότι ο πληθωρισμός τους έβγαλε εκτός τροχιάς, είτε διότι το κατασκευαστικό κόστος επιβαρύνει απαγορευτικά τον προϋπολογισμό τους κλπ, αυτοί οι άνθρωποι είναι αναγκασμένοι να παγώσουν το όνειρο της απόκτησης στέγης. Το φαινόμενο είναι πιο έντονο στα άτομα χαμηλότερων εισοδηματικών στρωμάτων που έψαχναν και ψάχνουν προσιτή σε τιμή κατοικία επειδή αυτές είναι πλέον δυσεύρετες. Όμως τονίζω πως η μετάπτωση παρατηρείται σε όλο το φάσμα.\nΧαμένοι είναι και οι κατασκευαστές: είτε διότι είναι κλειδωμένοι σε συμβόλαια που δεν μπορούν να ολοκληρώσουν, είτε διότι δεν έρχεται μέσα νέα δουλειά. Χαμένες είναι και οι τράπεζες οι οποίες βρίσκονται σε αυξημένη εσωστρέφεια, σε μια φαινομενικά ατέρμονη μετάβαση στη «νέα εποχή» και με ένα επιχειρηματικό μοντέλο το οποίο δεν έχει ουσιαστικό λόγο ύπαρξης. Χαμένες είναι και οι εταιρείες διαχείρισης χρέους/ ακινήτων/ whatever, οι οποίες νόμιζαν πως κράταγαν τον Θεό από τα γένια, ενώ τώρα δεν μπορούν να διαθέσουν το στοκ τους.\nΚερδισμένοι είναι όσοι πρόλαβαν να επενδύσουν σε γη μέχρι το προηγούμενο διάστημα και έχουν μπροστά τους μεγάλο ορίζοντα αποεπένδυσης. Αυτοί έχουν μια από τις καλύτερες – ίσως την καλύτερη – προστασία έναντι του πληθωρισμού. Κερδισμένοι είναι και όσοι απέκτησαν εισοδηματικά ακίνητα. Η πρόβλεψη είναι πως οι ενοικιαστές θα αυξηθούν το επόμενο διάστημα και ειδικά για την Κύπρο, το φαινόμενο αναμένεται να είναι πιο έντονο.\nΌσοι θέλετε να κερδίσετε μεσοπρόθεσμα και μακροπρόθεσμα υπάρχει ελπίδα. Δείτε την παρούσα φάση σαν μια περίοδο εξορθολογισμού. Δείτε τις πραγματικές σας ανάγκες και προχωρήστε σε ανάλογο σχεδιασμό. Διορίστε τώρα τους αρχιτέκτονες σας αν επιθυμία σας είναι να αποκτήσετε ένα δικό σας σπίτι. Το ίδιο αν είστε επιχειρηματίας ανάπτυξης. Ο σχεδιασμός και η αδειοδότηση απαιτούν χρόνο. Μόνο έτσι αυξάνετε τις πιθανότητές σας να είστε έτοιμοι όταν οι συνθήκες είναι ευνοϊκότερες. Αν δεν θέλετε να κτίσετε αλλά να βρείτε γη, πάντα υπάρχουν οι αξιόλογες επιλογές. Και αυτές δεν θα τις βρείτε αναρτημένες πουθενά, ούτε και πολυδιαφημιζόμενες εδώ κι εκεί.\n20.06.2022 | 14:00\n27/06/2022 | ΑΝΔΡΕΑΣ ΑΝΔΡΕΟΥ\n20/06/2022 | ΑΝΔΡΕΑΣ ΑΝΔΡΕΟΥ


Συνεργασία για ΠΟΤΑΜΙ και ΝΔ; Δείτε τι είπε ο Σταύρος... - Star.gr\nΠΟΛΙΤΙΚΗ - ΟΙΚΟΝΟΜΙΑ Παρασκευή, 15 Ιανουαρίου 2016, 15:47\nΣυνεργασία για ΠΟΤΑΜΙ και ΝΔ; Δείτε τι είπε ο Σταύρος Θεοδωράκης\nΔιευκρινήσεις με αφορμή τα σενάρια που ακούγονται μετά την εκλογή Μητσοτάκη\nΤέλος στα σενάρια που θέλουν το ΠΟΤΑΜΙ να συνεργάζεται με τη Νέα Δημοκρατία μετά την εκλογή του Κυριάκου Μητσοτάκη έβαλε την Παρασκευή ο επικεφαλής του Ποταμιού, Σταύρος Θεοδωράκης.\n«Εμείς δεν αναζητούμε πολιτική στέγη, δεν αναζητούμε πολιτική ομπρέλα, έχουμε το Κίνημα», τόνισε.\nΜιλώντας στον ραδιοφωνικό σταθμό "Focus Fm" της Θεσσαλονίκης ο κ.Θεοδωράκης τόνισε ότι «οποιαδήποτε κουβέντα με οποιονδήποτε πολιτικό χώρο έχει να κάνει με τις μεταρρυθμίσεις», ξεκαθαρίζοντας πως «δεν έχουμε σκοπό να προσφέρουμε βοήθεια για την ανασύνταξη των παλιών σχημάτων».\n«Θα είμαι σύμμαχος σε κάθε έναν που προωθεί μια σοβαρή μεταρρυθμιστική ατζέντα. Δεν θα είμαι σύμμαχος στο πλιάτσικο στο κράτος, στη συνέχιση της ανομίας και στη λογική που θέλει οι δημόσιοι υπάλληλοι να προστατεύονται και οι ιδιωτικοί υπάλληλοι να βρίσκονται υπό διωγμό», είπε χαρακτηριστικά.\nΑναφερόμενος στην κυβερνητική θητεία του ΣΥΡΙΖΑ, ο επικεφαλής του Ποταμιού τόνισε ότι «λαΐκισαν και η διάψευσή τους είναι παταγώδης». «Φοβάμαι όμως ότι σε μια χώρα μαθημένη στα μεγάλα ψέματα, υπάρχει περίπτωση ένα μεγάλο τμήμα του κόσμου να συνεχίσει να... αναζητά ψεύτικές λύσεις, συνθήματα. Δεν είμαι απόλυτα βέβαιος ότι θα σοβαρευτούμε μετά την παταγώδη διάψευση του Τσίπρα», πρόσθεσε ο ίδιος.


Νέα Παιδεία - Γλώσσα - Voices of the Earth: Συνέντευξη με τον Rush Rehm\nΜόνο σε ψηφιακή μορφήΛογοτεχνικές γραφές: Θεατρικός λόγος - Σενάριο\nVoices of the Earth: Θέατρο – Περιβάλλον – Κοινωνική δικαιοσύνη\nΣυνέντευξη του Rush Rehm, Καθηγητή Θεάτρου, Παραστατικών Τεχνών και Κλασικής Φιλολογίας, καλλιτεχνικό διευθυντή του Stanford Repertory Theater, Stanford University, στη Νατάσα Μερκούρη\nO Rush Rehm είχε στενές σχέσεις με την Ελλάδα ήδη από τότε που ολοκλήρωνε τις μεταπτυχιακές του σπουδές στη δεκαετία του ’70. Δεν υπήρξε μόνο άνθρωπος των γραμμάτων αλλά και της δράσης. Το 2019 με την ομάδα του Stanford Repertory Theatre, ως καλλιτεχνικός διευθυντής της, ανέβασε το πρωτότυπο έργο Voices of the Earth, σύνθεση κειμένων με θέμα το περιβάλλον, την κλιματική αλλαγή και την κοινωνική δικαιοσύνη. Στο πλαίσιο της ευρύτερης συνεργασίας του με το Ίδρυμα Μιχάλης Κακογιάννης, ως μέλος της διεθνούς συμβουλευτικής επιτροπής του στηρίζει το πρόγραμμα θεατρικής παιδείας «Βλέμμα εφήβων», το οποίο φέτος ασχολείται με το παραπάνω θέμα και θα εντάξει στην έρευνα και την παράστασή του Plan(et) B το Voices of the Earth.\nΠέρα από το κατεπείγον της κλιματικής αλλαγής, υπήρχε κάτι άλλο που σας παρακίνησε να δημιουργήσετε το πρόγραμμα Voices of the Earth;\nΚατ’ αρχάς, να πω ότι οργανώνω και συντονίζω το καλοκαιρινό θεατρικό πρόγραμμα του Stanford Repertory Theatre εδώ και χρόνια. Το 2019 αποφασίσαμε να υλοποιήσουμε μια σειρά δράσεων με θέμα το περιβάλλον, αντιδρώντας έτσι στην κλιματική κρίση. Κι έτσι, ετοιμάσαμε την παράσταση Voices of the Earth (Φωνές της Γης), μια σύνθεση απόψεων διαφόρων ανθρώπων αλλά και των τοποθετήσεών τους στο θέμα της περιβαλλοντικής κρίσης, με διαφορετικό και εξατομικευμένο τρόπο. Είχε την υποστήριξη και εντάχθηκε στο θερινό φεστιβάλ, του οποίου το πρόγραμμα ήταν, προφανώς, άμεσα συνδεδεμένο με την περιβαλλοντική κρίση. Η κεντρική ιδέα ήταν να συλλέξουμε απαντήσεις, σκέψεις, φιλοσοφικές τοποθετήσεις, ποιητικά κείμενα, επιστημονικές αντιδράσεις και πολιτικές απόψεις, αλλά και ανόητες αντιδράσεις και απόψεις για τον κόσμο γύρω μας. Το κοινό στοιχείο ήταν η Γη, όλα όσα βρίσκονται στη Γη και τον ουρανό, τα ζώα, η σχέση του ανθρώπου με τα τον φυσικό κόσμο, ο άνθρωπος ως μέρος της Φύσης. Ακόμα και υποθέσεις για το αν η Φύση είναι καλή ή σκληρή απέναντι στον άνθρωπο, ή αν αδιαφορεί εντελώς για τα ανθρώπινα όντα. Πιστεύω ότι όλα τα παραπάνω ισχύουν.\nΓιατί επιλέξατε να δουλέψετε και με αρχαία κείμενα;\nΩς κλασικό φιλόλογο αλλά και ως άνθρωπο του θεάτρου με εντυπωσίασε το γεγονός ότι υπήρχαν σημαντικές πληροφορίες τόσο στον αρχαίο όσο και στον σύγχρονο κόσμο. Αλλά και σε όλο τον κόσμο, όχι μόνο τον δυτικό, για παράδειγμα στην Ασία, την Αφρική, τη Λατινική Αμερική, σε κοινότητες αυτοχθόνων, σε αφροαμερικανικές κοινότητες. Με δυο λόγια, σε όλους τους ανθρώπους που ζούμε στον πλανήτη. Μας ενδιέφερε να συγκεντρώσουμε «φωνές» όχι μόνο από ποικίλες γεωγραφικά περιοχές αλλά και από ποικίλες ιστορικά περιόδους. Γιατί, ξέρετε, συχνά ζούμε μόνο το παρόν, νομίζουμε ότι μόνο αυτό έχει σημασία. Οι άνθρωποι, όμως, από τότε που άρχισαν να διατυπώνουν ερωτήματα αναρωτιούνται για τη σχέση τους με τη Φύση. Άρα, η αναδρομή μας στον αρχαίο κόσμο μόνο παράξενη δεν είναι, αν δούμε τα αποσπάσματα, για παράδειγμα, από τον Ησίοδο, τον Παρμενίδη, τον Αριστοτέλη, τον Αισχύλο, τον Ευριπίδη αλλά και αρκετούς ακόμα.\nΗ κοινότητα είχε ενεργό συμμετοχή στη δημιουργία του Voices of the Earth; Ποιος ήταν ο αντίκτυπος του προγράμματος;\nΗ κοινότητα δεν είχε άμεση συμμετοχή στη δημιουργία αυτού του προγράμματος. Η κύρια ιδέα είχε καθαρά θεατρική βάση. Αναζητούσαμε επτά ή οκτώ φωνές -καταλήξαμε σε επτά- διαφορετικών ηθοποιών, οι οποίοι έφεραν στη σκηνή τα λόγια 60 ή 70 ανθρώπων. Το υλικό της παράστασης προερχόταν από πρωτότυπα κείμενα, μυθιστορήματα, ποίηση ή μαρτυρίες ανθρώπων. Οι επτά ηθοποιοί, λοιπόν, υποδύθηκαν όλους τους χαρακτήρες. Όλα τα κείμενα ήταν γραμμένα στα αγγλικά. Προσπαθήσαμε, εντούτοις, να διατηρήσουμε σε κάποιες περιπτώσεις ιδιαίτερη, ξένη προφορά, έτσι ώστε το κοινό να μη θεωρήσει ότι αυτή η δουλειά είναι μόνο η «αμερικανική απάντηση» στο θέμα. Κάποιοι θεατές δεν ήξεραν ποιος είναι ο Ησίοδος ή ο Jean Jacques Rousseau ή η Rachel Carson ή ο Βούδας ή ο κινέζος ποιητής Li Bai (Λι-Πο). Όταν ανέβηκε η παράσταση, χρησιμοποιήσαμε βιντεοπροτζέκτορα, με τη βοήθεια του οποίου προβάλλονταν βασικά βιογραφικά στοιχεία και στοιχειώδεις ημερομηνίες, για να γίνει σαφές στους θεατές ότι δεν επρόκειτο για παρουσίαση σε χρονολογική σειρά αλλά για μία θεματική συλλογή. Έτσι, αντιπαραθέσαμε αρχαίες με σύγχρονες «φωνές». Για παράδειγμα, υπάρχει ένας ανόητος γερουσιαστής από την Οκλαχόμα, o Jim Inhofe, αρνητής της κλιματικής αλλαγής, ο οποίος, για να αποδείξει την ορθότητα των λόγων του, ότι δεν υπάρχει κανένα πρόβλημα, παραθέτει αποσπάσματα από τη Βίβλο! Σε αυτόν αντιπαραθέσαμε τον Γαλιλαίο, ο οποίος υποστήριζε ότι το θεϊκό στοιχείο υπάρχει εξίσου στη Βίβλο και στη Φύση. Το θέμα είναι ότι ο φυσικός κόσμος δεν επιδέχεται τόσες ερμηνείες όπως η Βίβλος… Είναι προς όφελός σου να επιλέξεις την επιστημονική γνώση αντί για τη Βίβλο, γιατί, ακόμα και αν πιστεύεις στον Θεό-Δημιουργό, όπως φαίνεται ότι πιστεύουν οι Χριστιανοί, ο Θεός χρησιμοποιεί ως μέσο επικοινωνίας τον φυσικό κόσμο, για να δηλώσει την παρουσία του. Οπότε, αν ξέρεις από επιστήμη, καταλαβαίνεις καλύτερα και πώς λειτουργεί ο κόσμος.\nΜπορεί, λοιπόν, η κοινότητα να μη συμμετείχε άμεσα σε αυτή τη δουλειά, αλλά, μόλις ολοκληρώθηκε η παραγωγή, κάναμε μερικές δημόσιες παραστάσεις, τον Ιούλιο και τον Οκτώβριο. Θα συνεχίζαμε, αλλά εξαιτίας των αυστηρών περιοριστικών μέτρων λόγω covid αναγκαστήκαμε να σταματήσουμε τις διά ζώσης παραστάσεις. Οργανώσαμε, όμως, μια προβολή. Αντί για θεατρικό αναλόγιο, κρατήσαμε μόνο τις φωνές των ηθοποιών, ενώ ταυτόχρονα προβάλλονταν εικόνες από τη Φύση -που είχαν τύχει επεξεργασίας- σε έναν πρωτότυπο διάλογο. Αυτή ήταν η «κινηματογραφική» εκδοχή του Voices of the Earth.\nΕίναι επιτακτική ανάγκη οι άνθρωποι να αναλάβουν δράση. Το Voices of the Earth πιστεύετε ότι συμβάλλει σε αυτό;\nΤο έργο είναι σπονδυλωτό και χωρίζεται σε 13 θεματικά «επεισόδια» διάρκειας 7-8 λεπτών το καθένα. Τα τελευταία «επεισόδια» είναι αφιερωμένα στον σύγχρονο κόσμο, την επιστήμη, την κλιματική αλλαγή, τους αρνητές της, κάποιους ανόητους πολιτικούς, τη βιομηχανία των ορυκτών καυσίμων, αλλά και στους ακτιβιστές. Κάποιοι από τους τελευταίους έχασαν τη ζωή τους στον αγώνα τους να σώσουν το περιβάλλον, όπως ο Chico Mendes, αλλά και άλλοι που αφιέρωσαν τη ζωή τους στην προσπάθεια να αποτρέψουν τον θάνατο του πλανήτη. Ο ακτιβισμός βρίσκεται στην καρδιά όλου αυτού του εγχειρήματος. Δεν μπορώ, όμως, να απαντήσω με σιγουριά με ποιο τρόπο έχει συμβάλει η δουλειά μας στην ανάληψη δράσης.\nΤα περιβαλλοντικά ζητήματα είναι ταυτόχρονα πολιτικά και κοινωνικά. Το Voices of the Earth μπορεί να ασκήσει πίεση, σε θεσμικό επίπεδο, εκεί όπου λαμβάνονται οι αποφάσεις για το περιβάλλον;\nΘα παραπέμψω στον αγαπημένο δικό μου «τοπικό» ήρωα, τον Bill McKibben, και στο εξαιρετικό βιβλίο του Falter: Has the Human Game Begun to Play itself Out?, που κυκλοφόρησε το 2019. Ο McKibben είναι ο ιδρυτής του https://350.org/bill/, ενός περιβαλλοντικού ακτιβιστικού οργανισμού. Μία από τις απόψεις που υποστηρίζει είναι ότι έχουμε πολλούς τρόπους για να σταματήσουμε την περιβαλλοντική κρίση. Ένας από αυτούς είναι η μη βίαιη αντίσταση. Η βιομηχανία των ορυκτών καυσίμων, οι πολιτικοί που τα αγοράζουν, όλοι οι οικονομικοί οργανισμοί που τους υποστηρίζουν, όλοι είναι σε θέση υπεροχής. Εξαιτίας τους πρέπει αυτή τη στιγμή να αντιμετωπίσουμε την κλιματική κρίση! Είπαν ψέματα, προσπάθησαν να βγάλουν χρήματα, προσπάθησαν να μας πείσουν ότι δεν είναι η κατάλληλη στιγμή κι ότι δεν υπάρχει κλιματική κρίση. Κι άρχισαν να χρησιμοποιούν στρογγυλεμένες εκφράσεις, όπως «υπερθέρμανση του πλανήτη» ή «ενεργειακό αποτύπωμα», λες και είναι το ίδιο πράγμα να κάνω εγώ ντους με το να πετάει ένα Β52 ή να ξεκινά με νέα γεώτρηση πετρελαίου. Για σταθείτε λίγο!\nΟ ακτιβισμός βρίσκεται στο κέντρο της δουλειάς μας. Ελπίζω ότι το έργο μας θα γίνει πηγή έμπνευσης και θα παρακινήσει τους ανθρώπους σε δράση. Δεν ξέρουμε εκ των προτέρων τι μπορεί να έχει αποτέλεσμα βέβαια, αλλά νομίζω ότι, όταν ξέρεις ποιον έχεις απέναντί σου, ξέρεις ποιον έχεις να πολεμήσεις. Εννοείται πως είναι σημαντικό να μπορούν οι άνθρωποι να πάρουν αποφάσεις σε τοπικό επίπεδο, για να βοηθήσουν, για παράδειγμα, την ατμόσφαιρα μειώνοντας την έκλυση διοξειδίου του άνθρακα από τα ορυκτά καύσιμα. Μέχρι, όμως, να σταματήσουμε τα μεγάλα «κεφάλια», δεν αρκούν τα δικά μας σύντομα ντους για να σώσουν την κατάσταση. Άρα, μιλάμε για μεγάλη μάχη με τα μεγάλα αφεντικά.\nΕίστε καθηγητής Κλασικής Φιλολογίας, Θεάτρου και Παραστατικών Τεχνών, αλλά και καλλιτεχνικός διευθυντής του Stanford Repertory Theater. Με ποιο τρόπο το θέατρο βοηθά τους φοιτητές και τους νέους ηθοποιούς να μεταδώσουν το μήνυμά τους για περιβαλλοντικά θέματα;\nΠιστεύω ότι ενίοτε κάποιος δίνει το παράδειγμα και οδηγεί. Και πως άλλοι ακολουθούν το καλό παράδειγμα. Και οι δικές σας «Φωνές» είναι γεμάτες σπουδαία παραδείγματα αλλά και πολλούς τρόπους να κάνετε καλά τη δουλειά σας. Κυρίως να προσπαθήσετε να σώσετε τον πλανήτη. Μπορεί ν’ ακούγεται τρελό και πολύ μεγάλο, αλλά έτσι είναι. Ξέρετε ότι έχετε φωνή και μπορείτε να μιλήσετε. Από όποια πλευρά κι αν το προσεγγίσεις, αυτό είναι το ζητούμενο.\nΘα μπορούσατε να περιγράψετε για το ελληνικό κοινό την κατάσταση στις Η.Π.Α.;\nΤο θέμα του περιβάλλοντος είναι κάτι που μας επηρεάζει όλους. Οι πλούσιοι άνθρωποι κι οι πλούσιες χώρες θα τη γλιτώσουν για κάποιο διάστημα ακόμα σε σχέση με τους φτωχούς. Θα έρθουν αντιμέτωποι, όμως, με τρομακτικές αποφάσεις ηθικού χαρακτήρα. Δισεκατομμύρια άνθρωποι στον κόσμο θα μετακινηθούν αναζητώντας μέρος για να μείνουν, γιατί οι χώρες τους δε θα είναι πλέον κατοικήσιμες.\nΚαι, τελικά, το οικοσύστημα θα καταρρεύσει, θα χαθούν είδη κι αυτό θα μας επηρεάσει όλους. Τα χρήματα, όσο και αν προς το παρόν προσφέρουν την ψευδαίσθηση σε εκείνους που τα έχουν ότι θα γλιτώσουν, δε θα μπορούν να εξαγοράσουν τίποτα.\nΤο «σενάριο» στις Η.Π.Α. μοιάζει πολύ με αυτό της Ελλάδας. Ζω στην Καλιφόρνια και έχω ένα σπίτι στο Yurt, στα βουνά της Santa Cruz. Πριν δύο χρόνια, ξέσπασαν μεγάλες πυρκαγιές, που σάρωσαν την Καλιφόρνια και κατέκαψαν τα σπίτια πολλών ανθρώπων. Το γνωρίζω πολύ καλά. Και φυσικά, δε χρειάζεται να πω στο ελληνικό κοινό τι συνέβη στην Αττική πριν λίγα χρόνια ούτε για τις καταστροφές στην Ευρώπη, την Ασία, την Αφρική, τη Λατινική Αμερική ή τη βόρειο Αμερική ούτε και για το λιώσιμο των πάγων.\nΤο πρόβλημα με τις Η.Π.Α. είναι ότι αποτελεί τον κατεξοχήν παραγωγό CO2 στην ατμόσφαιρα. Δε συνέβαινε πάντα αυτό, αλλά σήμερα έτσι κατέληξε. Υπάρχουν και κάποιες χώρες του Τρίτου Κόσμου, αλλά δε συγκρίνονται με τις Η.Π.Α. Αυτή τη στιγμή οι Η.Π.Α., η Κίνα και η Ρωσία είναι οι χώρες που μολύνουν περισσότερο το περιβάλλον. Και η Γερμανία, αλλά η Γερμανία έχει κάνει μια μεγάλη προσπάθεια παρ’ ότι δεν έχει τα πλεονεκτήματα που έχει μια χώρα όπως η Ελλάδα, για παράδειγμα την ηλιακή ενέργεια. Αλλά και στην Ελλάδα ασκούνται πιέσεις λόγω πετρελαιοπηγής στη Μεσόγειο -στην Κύπρο νομίζω- και υπάρχουν συγκρούσεις με την Τουρκία. Καταλαβαίνω πολύ καλά την επιθυμία κάποιων για πετρέλαιο ή φυσικό αέριο, αλλά το σωστό θα ήταν να μη γίνει γεώτρηση. Γιατί τότε το καύσιμο θα χρησιμοποιηθεί και θα καταστραφεί κι άλλο το περιβάλλον. Αυτά δεν είναι εύκολα πράγματα βέβαια.\nΜε δυο λόγια, πιστεύω ότι και η Ελλάδα και οι Η.Π.Α. και όλοι μας πρέπει να αντιμετωπίσουμε την πραγματικότητα. Και πρέπει να πολεμήσουμε όλους εκείνους που δε θέλουν να γνωρίζουμε τα δεδομένα, γιατί από αυτά κερδίζουν πολλά χρήματα. Να η μεγάλη πρόκληση για όλους μας και για το ελληνικό κοινό των δικών σας «Φωνών».\nΤα κείμενα είναι όλα στην αγγλική γλώσσα, αλλά μπορούν να μεταφραστούν. Κάποιες «φωνές» δεν είναι αγγλικές. Υπάρχουν πολλές ελληνικές, αρχαίες ελληνικές. Δε νομίζω ότι έχουμε πολλές σύγχρονες σπουδαίες «φωνές», αλλά σίγουρα σε κάθε χώρα μπορεί να ανεβεί αυτό το έργο με αποσπάσματα συγγραφέων και στοχαστών από το δικό της πολιτισμικό υπόβαθρο. Πιστεύω, όμως, ότι πρέπει να αναφερθούν έργα όπως του McKibben ή της Rachel Carson, μιας από τις πρώτες θαλάσσιες βιολόγους που δημοσιοποίησε τη ζημιά που προκαλούν στους ωκεανούς τα τοξικά απόβλητα, το εντομοκτόνο DDT και η ρύπανση. Η Carson καταδιώχθηκε μέχρι θανάτου από τις μεγάλες βιομηχανίες χημικών.\nΟ Chico Mendes από τη Βραζιλία δολοφονήθηκε στην προσπάθειά του να σώσει τα καουτσουκόδεντρα στα δάση του Αμαζονίου. Ο Ken Saro-Wiwa απαγχονίστηκε στη Νιγηρία, γιατί προσπαθούσε να σταματήσει την εκμετάλλευση του πετρελαίου στο Δέλτα του Νίγηρα. Και πολλά άλλα παραδείγματα σε όλο τον κόσμο.\nΕλπίζω πως θα συμπεριλάβετε αυτές τις «φωνές» στο έργο σας, μαζί με άλλες, πολύ σπουδαίες «φωνές της Γης». Και αν μπορώ να σας βοηθήσω σε κάτι, θα το κάνω με όποιο τρόπο μπορώ.\nΟ Rush Rehm είναι ως Καθηγητής Θεάτρου, Παραστατικών Τεχνών και Κλασικής Φιλολογίας στο Πανεπιστήμιο του Stanford. Έχει δημοσιεύσεις στο επιστημονικό πεδίο της αρχαίας ελληνικής τραγωδίας σε σχέση με τη σύγχρονη πολιτική. Είναι επίσης ηθοποιός, σκηνοθέτης και καλλιτεχνικός διευθυντής του Stanford Repertory Theater, το οποίο κάθε καλοκαίρι πραγματοποιεί φεστιβάλ και συμπόσιο αφιερωμένα συνήθως σε κάποιον μεγάλο δραματουργό. Το 2019 παρουσίασε την παράσταση Voices of the Earth στο φεστιβάλ με θέμα «Περιβάλλον και κοινωνική δικαιοσύνη». Το κείμενο αποτελεί συλλογή κειμένων από ποικίλες πηγές και δημιουργήθηκε σε συνεργασία με τον Charles Junkerman (Director Emeritus, Stanford Continuing Studies). Στόχος των συντελεστών είναι η παράσταση να παρουσιαστεί σε όσο το δυνατόν περισσότερα ακροατήρια σε όλο τον κόσμο.\nΕνημέρωση: 16-11-2021 23:52 - Μέγεθος: 90.41 KB


Solbiate Arno, Βαρέζε, Λομβαρδία, Ιταλία - Πόλεις και χωριά του κόσμου\nΕντοπισμός Solbiate Arno : Χώρα Ιταλία, Περιφέρεια Λομβαρδία, Επαρχία Βαρέζε.\nΚοντινές πόλεις και χωριά : Albizzate, Carnago και Oggiona con Santo Stefano.\nΔιοίκηση Solbiate Arno\nΚωδικός Solbiate Arno (ISTAT)\nΤαχυδρομικός κωδικός Solbiate Arno\nΔήμαρχος Solbiate Arno\nΠληροφορίες Solbiate Arno\nΔιεύθυνση Solbiate Arno\nΤηλέφωνο Solbiate Arno\nΔιεθνές: +39 0331-993043\nΦαξ Solbiate Arno\nΔιεθνές: +39 0331-985380\nEmail Solbiate Arno\nΔικτυακός τόπος Solbiate Arno\nΔημογραφία Solbiate Arno\nΑριθμός κατοίκων Solbiate Arno\nΠυκνότητα πληθυσμού Solbiate Arno\nΓεωγραφία Solbiate Arno\nΓεωγραφικές συντεταγμένες Solbiate Arno\nΓεωγραφικό πλάτος: 45.722, Γεωγραφικό μήκος: 8.81675\n45° 43′ 19″ Βοράς, 8° 49′ 0″ Ανατολή\nΈκταση Solbiate Arno\nΥψόμετρο Solbiate Arno\nΕλάχιστη 285 μ., Μέγιστη 350 μ., Μέσος όρος 318 μ.\nΚλίμα Solbiate Arno\nΑπόσταση Solbiate Arno\nΡώμη 519 km Μιλάνο 41 km κοντινότερη Νάπολη 699 km\nΤορίνο 114 km Παλέρμο 926 km Γένοβα 147 km\nΜπολόνια 241 km Φλωρεντία 291 km Μπάρι 827 km\nΚατάνη 1053 km Βενετία 276 km Βερόνα 172 km\nΧάρτες Solbiate Arno\nΚοντινές πόλεις και χωριά Solbiate Arno\nΖώνη Solbiate Arno\nΤοπική ώρα Solbiate Arno\nΖώνη ώρας Solbiate Arno\nΚαιρός Solbiate Arno\nΑνατολή και Δύση Solbiate Arno\n05:37 - 13:27 - 21:18 04:59 - 21:56 04:07 - 22:47 02:57 - 23:57\n05:37 - 13:28 - 21:18 04:59 - 21:56 04:08 - 22:47 02:58 - 23:57\n05:38 - 13:28 - 21:18 05:00 - 21:56 04:09 - 22:47 02:59 - 23:56\n05:38 - 13:28 - 21:18 05:00 - 21:56 04:09 - 22:47 03:00 - 23:55\n05:39 - 13:28 - 21:18 05:01 - 21:56 04:10 - 22:46 03:02 - 23:55\n05:39 - 13:28 - 21:17 05:01 - 21:55 04:11 - 22:46 03:03 - 23:54\nενοικίαση αυτοκινήτου Solbiate Arno\nΞενοδοχείο Solbiate Arno\nVilla Emilia is set in a tranquil area in Castronno and offers free bicycle rental. The property features a wide garden with free indoor parking and has free Wi-Fi access throughout... εμφάνιση περισσότερων από\nFeaturing a garden with swimming pool and sun terrace, B&B Villa Monterosa is located in Castronno. It features modern style rooms and free Wi-Fi in all areas. Rooms come with a flat-screen TV and a wardrobe... εμφάνιση περισσότερων από\nΤο Buttafava βρίσκεται στην κορυφή ενός λόφου, σε μια ιστορική βίλα που περιβάλλεται από ένα πάρκο με κήπους ιταλικού στιλ, αγάλματα και έργα τέχνης. Προσφέρει δωρεάν χώρο στάθμευσης και δωρεάν internet... εμφάνιση περισσότερων από\nΤο Verbano 2000 βρίσκεται στο Brunello, σε απόσταση 20 λεπτών με το αυτοκίνητο από το Διεθνές Αεροδρόμιο της Μαλπένσα. Προσφέρει δωρεάν χώρο στάθμευσης, δωρεάν Wi-Fi και 24ωρη ρεσεψιόν... εμφάνιση περισσότερων από\nΤο Alla Camelia B & B είναι μια όμορφη κατοικία που περιβάλλεται από ένα μεγάλο ανθισμένο κήπο με BBQ. Βρίσκεται στο Brunello, σε απόσταση 10 λεπτών με το αυτοκίνητο από τη λίμνη Βαρέζε και 300μ... εμφάνιση περισσότερων από\nΠερίχωρα Solbiate Arno\nCentrale elettronucleare Enrico Fermi 73.2 km\nΣελίδα Solbiate Arno\nSolbiate Arno\nSolbiate Arno 4.2/5 (2019-05-02 14:15:47)


Ευκαιρίες λόγω ψηφιοποίησης βλέπει ο όμιλος ΟΤΕ - Moved.gr\nΕυκαιρίες λόγω ψηφιοποίησης βλέπει ο όμιλος ΟΤΕ\nΓια ευκαιρίες που προκύπτουν από την επιτάχυνση της ψηφιοποίησης που παρατηρήθηκε στην Ελλάδα τις τελευταίες εβδομάδες λόγω των μέτρων αντιμετώπισης της πανδημίας του COVID-19, έκανε λόγο η διοίκηση του ομίλου ΟΤΕ κατά τη διάρκεια της χθεσινής τηλεδιάσκεψης με τους αναλυτές με αφορμή τα οικονομικά αποτελέσματα του α’ τριμήνου του 2020.\n«Η κρίση μας βοήθησε να επιταχύνουμε τον ψηφιακό μετασχηματισμό μας. Σκοπεύουμε να συνεχίσουμε την προσπάθεια, αξιοποιώντας τις εμπειρίες που αποκτήσαμε και να τις μοιραστούμε με τους πελάτες μας από τον δημόσιο και ιδιωτικό τομέα αλλά και τους οικιακούς καταναλωτές» ανέφερε ο πρόεδρος και διευθύνων σύμβουλος του ομίλου ΟΤΕ, Μιχάλης Τσαμάζ.\nΟ κ. Τσαμάζ τόνισε ότι οι υποδομές δοκιμάστηκαν τις τελευταίες εβδομάδες αλλά λειτούργησαν χωρίς προβλήματα. Γεγονός που αποτελεί ένδειξη, όπως επεσήμανε ο γενικός οικονομικός διευθυντής του ομίλου ΟΤΕ, Μπάμπης Μαζαράκης, ότι «είμαστε έτοιμοι για να διαχειριστούμε την αναμενόμενη αύξηση στη ζήτηση στις υπηρεσίες.\nΤο κεντρικό κτήριο του ΟΤΕ\nΌσον αφορά το θέμα των επιπτώσεων της πανδημίας στα οικονομικά αποτελέσματα, η διοίκηση του ομίλου ΟΤΕ επεσήμανε ότι όσον αφορά στα αποτελέσματα του α’ τριμήνου υπήρξαν ορισμένες επιπτώσεις στο δεύτερο μισό του Μαρτίου οπότε έκλεισαν τα περισσότερα καταστήματα του δικτύου με αποτέλεσμα να υπάρξει πτώση στις πωλήσεις συσκευών και καθυστερήσεις των πληρωμών λογαριασμών. Από εκεί και πέρα, η διοίκηση αναμένει να υπάρξει πτώση στα έσοδα από την περιαγωγή, όπως και από τις αρνητικές επιπτώσεις που θα υπάρξουν στις επιχειρήσεις που κινούνται στο χώρο του τουρισμού και είναι πελάτες της Cosmote. Σημειωτέον πως ο κ. Μαζαράκης άφησε ανοικτό το ενδεχόμενο να υπάρξουν κινήσεις υποστήριξης των εταιρειών του τουριστικού κλάδου όπως και αυτού της εστίασης, οι οποίοι αναμένεται να πληγούν περισσότερο. Επίσης, ενδέχεται να επηρεαστούν και τα έσοδα από υπηρεσίες προς επιχειρήσεις.\nΑπό την άλλη πλευρά, όμως, ο κ. Τσαμάζ επεσήμανε ότι στο β’ τρίμηνο αναμένεται να υπάρξει μείωση των πωλήσεων αλλά ο στόχος για το σύνολο του έτους όσον αφορά την κερδοφορία παραμένει στα ίδια επίπεδα καθώς θα γίνουν κινήσεις περικοπής εξόδων. Παράλληλα, όπως ανέφερε ο κ. Μαζαράκης, ο Απρίλιος κινήθηκε μεν ακολουθώντας τις τάσεις του δεύτερου δεκαπενθημέρου του Μαρτίου, αλλά τον Μάιο δείχνει να επιστρέφουμε προς την κανονικότητα.\nΑπαντώντας σε σχετικές ερωτήσεις, ο κ. Μαζαράκης επεσήμανε ακόμη ότι είναι μία ευκαιρία προκειμένου να επιταχυνθεί ο ρυθμός «μετατροπής» των απλών ευρυζωνικών συνδέσεων σε γραμμές που αξιοποιούν τις υποδομές οπτικών ινών που αναπτύσσει η Cosmote και προσφέρουν υψηλότερες ταχύτητες λήψης και αποστολής δεδομένων. Αξίζει να σημειωθεί ότι ο αριθμός των πελατών που αξιοποιούν αυτές τις συνδέσεις έφθασε στο τέλος Μαρτίου 2020 στις 787 χιλιάδες ή το 39% των οικιακών ευρυζωνικών συνδέσεων της Cosmote με την τάση να είναι ανοδική.\nΑυτός είναι και ένας λόγος που η Cosmote συνεχίζει να επενδύει στην ανάπτυξη τηλεπικοινωνιακών δικτύων. Μάλιστα, όπως επεσήμανθηκε ο αριθμός των νοικοκυριών με δυνατότητα σύνδεσης οπτικής ίνας μέχρι το σπίτι (FTTH) έχει φθάσει στις 150 χιλιάδες (σ.σ. όσον αφορά τις σχετικές υποδομές που αναπτύσσει ο όμιλος ΟΤΕ) και μέχρι το τέλος του έτους θα έχει διπλασιαστεί.


πολιτική | Grevenamedia.gr - 24 ώρες Τοπικές ειδήσεις Δυτ Μακεδονίας - Σελίδα 20\n8 ώρες Άμεση κάλυψη ελλείψεων σε προσωπικό και εξοπλισμό στο Γ.Ν. Γρεβενών\n9 ώρες «Έχουμε κουραστεί να μας βλέπουν σαν ερασιτέχνες!» Η θαρραλέα ανάρτηση της Εύας Χαντάβα , που θα συζητηθεί ..\n13 ώρες Μέτρα στήριξης ζητούν από την κυβέρνηση οι κτηνοτρόφοι\n13 ώρες Αγροτικός Συνεταιρισμός Γρεβενών: Εξυπηρέτηση πολιτών κατά τη διάρκεια της πανδημίας\nΟ δρόμος προς τις κάλπες και ο δρόμος των μαζών * Του Κωνσταντίνου Ζαγάρα- υποψηφίου βουλευτή ΣΥΡΙΖΑ Π.Ε. Κοζάνης*\n22 Ιαν, 2015 Αναστασία Ι. Παπαδοπούλου Γρεβενά, Δυτ. Μακεδονία, Ειδήσεις, Ελλάδα, Καστοριά, Κοζάνη, Πολιτικά, Φλώρινα 0\nΗ χώρα βαδίζει προς τις κάλπες κι αυτό που πρωτεύει είναι η εκλογική νίκη που θα εξασφαλίσει στον ΣΥΡΙΖΑ την ευρεία πλειοψηφία, ώστε αυτή να του προσφέρει άνεση κινήσεων στο δύσκολο κομμάτι της επόμενης … Περισσότερα\nΠοιους θα επαναπροσλάβει ο ΣΥΡΙΖΑ στο Δημόσιο – Οι δεσμεύσεις του υπεύθυνου Δημόσιας Διοίκησης Α. Μητρόπουλου\n21 Ιαν, 2015 Αναστασία Ι. Παπαδοπούλου Γρεβενά, Δυτ. Μακεδονία, Ειδήσεις, Ελλάδα, Καστοριά, Κοζάνη, Πολιτικά, Πολιτιστικά, Φλώρινα 0\nΤην επαναπρόσληψη όσων απολύθηκαν αντισυνταγματικά και παράνομα δηλαδή των δημοτικών αστυνομικών, των καθαριστριών, των σχολικών φυλάκων, των εργαζόμενων της ΕΡΤ, αλλά και όσων βρίσκονται σε διαθεσιμότητα, υπόσχεται ο ΣΥΡΙΖΑ. Μιλώντας στα Παραπολιτικά 90,1, ο Αλέξης Μητρόπουλος, … Περισσότερα\nΠώς θα συγκεντρωθούν και θα μεταδοθούν τα αποτελέσματα στις εκλογές της 25ης Ιανουαρίου (εγκύκλιος)\n21 Ιαν, 2015 Αναστασία Ι. Παπαδοπούλου Γρεβενά, Δυτ. Μακεδονία, Ειδήσεις, Καστοριά, Κοζάνη, Πολιτικά, Φλώρινα 0\nΕγκύκλιο για συγκέντρωση και μετάδοση των αποτελεσμάτων των βουλευτικών εκλογών της 25ης Ιανουαρίου 2015 εξέδωσε το υπουργείο Εσωτερικών. Σύμφωνα με την εγκύκλιο, τα αποτελέσματα των εκλογών θα συγκεντρωθούν σε κάθε νομό από τις Περιφερειακές Ενότητες … Περισσότερα\nΒουλευτή Γρεβενών και όχι Βουλευτή κόμματος * Του Θωμά Δ. Λιοσάτου\n20 Ιαν, 2015 Αναστασία Ι. Παπαδοπούλου Γρεβενά, Δυτ. Μακεδονία, Ειδήσεις, Καστοριά, Κοζάνη, Πολιτικά, Φλώρινα 0\nΦάνηκε Πάλι η Πετραλιά . Πότε ? Πού ? Ξαφνικά τον Αύγουστο του 2012 , στην Ολυμπιάδα του Λονδίνου . Ακριβώς ένα χρόνο , ένα μήνα και μια εβδομάδα μετά , το « ΑΔΕΡΦΟΝ … Περισσότερα\nΟΤΑΝ Η ΛΟΓΙΚΗ ΦΩΝΑΖΕΙ ΑΝΑΤΡΟΠΗ ΚΙ Ο ΨΥΧΙΣΜΟΣ ΤΟΥ ΙΔΕΟΛΟΓΟΥ ΠΑΤΑΕΙ ΦΡΕΝΟ…!!! *Του Γιώργου Νούτσου\n18 Ιαν, 2015 Αναστασία Ι. Παπαδοπούλου Γρεβενά, Δυτ. Μακεδονία, Ειδήσεις, Ελλάδα, Καστοριά, Κοζάνη, Πολιτικά, Φλώρινα 0\nΣκληρός ο αγώνας. Αδυσώπητη η μάχη. Κρίσιμο το διακύβευμα. Κι ο πολίτης ακούει και ζει παραζαλισμένος την καθημερινή κόντρα των δυο μονομάχων, προσπαθώντας να αποκρυσταλλώσει άποψη, να διαμορφώσει κρίση και να σχηματοποιήσει την ψήφο … Περισσότερα\n15 Ιαν, 2015 Αναστασία Ι. Παπαδοπούλου Γρεβενά, Ειδήσεις, Πολιτικά 0\nΚαλείστε σύμφωνα με τις διατάξεις των άρθρων 65 & 67 του Ν. 3852/2010 Φ.Ε.Κ. 87/Α/2010, να προσέλθετε στην έκτακτη – ειδική συνεδρίαση του Δημοτικού Συμβουλίου Γρεβενών, που θα γίνει στις 15 Ιανουαρίου 2015 ημέρα … Περισσότερα\nΛίγα λόγια για τον υποψήφιο βουλευτή της Ν.Δ Π.Ε Γρεβενών Αθανάσιο Σδράλη\n14 Ιαν, 2015 Αναστασία Ι. Παπαδοπούλου Γρεβενά, Δυτ. Μακεδονία, Ειδήσεις, Ελλάδα, Καστοριά, Κοζάνη, Πολιτικά, Φλώρινα 0\nΟ Αθανάσιος Σδράλης, θα βρίσκεται αύριο, 15-1-2014, στις 10:00 στη Δεσκάτη.\nΠρόγραμμα επισκέψεων υποψήφιων βουλευτών του ΣΥΡΙΖΑ Γρεβενών\n14 Ιαν, 2015 Αναστασία Ι. Παπαδοπούλου Δυτ. Μακεδονία, Ελλάδα, Καστοριά, Κοζάνη, Φλώρινα 0\nΤο απόγευμα της Πέμπτης 15 Ιανουαρίου οι υποψήφιοι βουλευτές Εταιρίδης Σοφοκλής (τηλ. 6932243248), Κυριακίδου Χριστίνα (τηλ. 6934738148), Μπγιάλας Χρήστος (τηλ.6973220471) και μέλη του ΣΥΡΙΖΑ θα επισκεφτούν τα εξής χωριά : Ζιάκα, Σπήλαιο, Κοσμάτι, Τρίκωμο, … Περισσότερα\nΟι σταυροί προτίμησης ανά εκλογική περιφέρεια\nΗ αναγνώριση των εκλογέων για την άσκηση του εκλογικού τους δικαιώματος γίνεται με βάση την αστυνομική τους ταυτότητα ή τη σχετική προσωρινή βεβαίωση της αρμόδιας αρχής ή το διαβατήριό τους ή την άδειας οδήγησης … Περισσότερα\nΕπίσκεψη στον Διευθύνοντα Σύμβουλο της ΔΕΗ Αρθούρο Ζερβό για σημαντικά ζητήματα της περιοχής μας (video)\n14 Ιαν, 2015 Αναστασία Ι. Παπαδοπούλου Γρεβενά, Δυτ. Μακεδονία, Ειδήσεις, Καστοριά, Κοζάνη, Πολιτικά, Φλώρινα 0\nΠαράταση μέχρι 30 Ιανουαρίου για απαλλαγή ΦΠΑ\n13 Ιαν, 2015 Αναστασία Ι. Παπαδοπούλου Δυτ. Μακεδονία, Καστοριά, Κοζάνη, Φλώρινα 0\nΠροθεσμία έως τις 30 Ιανουαρίου έχουν πλέον, οι φορολογούμενοι οι οποίοι υπάγονται στο κανονικό καθεστώς ΦΠΑ προκειμένου να… τύχουν απαλλαγής εφόσον κατά την προηγούμενη διαχειριστική περίοδο ο τζίρος τους δεν ξεπερνούσε τα 10.000 ευρώ. … Περισσότερα\nΚεντρική προεκλογική ομιλία του Πάρι Κουκουλόπουλου, την Τετάρτη 14 Ιανουαρίου\n13 Ιαν, 2015 Αναστασία Ι. Παπαδοπούλου Δυτ. Μακεδονία, Ελλάδα, Καστοριά, Κοζάνη, Φλώρινα 0\nΣας προσκαλώ στην κεντρική προεκλογική ομιλία μου που θα πραγματοποιηθεί στην Κοζάνη στο club DADA (κεντρικός πεζόδρομος – πρώην ΑΣΤΡΟΝ), την Τετάρτη 14 Ιανουαρίου, στις 7 το απόγευμα. Πάρις Κουκουλόπουλος Υποψήφιος βουλευτής ΠΑΣΟΚ Π.Ε. … Περισσότερα\nΤο Δίκτυο Αυτοοργάνωσης Γρεβενών του Κινήματος Δημοκρατών Σοσιαλιστών κάνει γνωστό ότι την Τρίτη, 13/01/2015 θα επισκεφτεί το Ελεύθερο Α,Β 16.30, Βατόλακκος 17.00, Κοκκινιά 17.30, Πολύδενδρο 18.00, Ταξιάρχης 18.30, Μυρσίνα 19.00. Την Πέμπτη, 15/01/2015 θα … Περισσότερα\nΚίνημα Δημοκρατών Σοσιαλιστών: Παρουσίαση βουλευτών Ν. Γρεβενών (video)\n12 Ιαν, 2015 Αναστασία Ι. Παπαδοπούλου Γρεβενά, Δυτ. Μακεδονία, Ειδήσεις, Ελλάδα, Καστοριά, Κοζάνη, Πολιτικά, Φλώρινα 0\nΠαραίτηση του Γιάννη Ευαγγελόπουλου από το ΣΥΡΙΖΑ Γρεβενών\n12 Ιαν, 2015 Αναστασία Ι. Παπαδοπούλου Δυτ. Μακεδονία, Ελλάδα, Καστοριά, Κοζάνη, Φλώρινα 0\nΚατόπιν έντονων πολιτικών διαφωνιών όσον αφορά τον τρόπο με τον οποίο καταρτίστηκε το ψηφοδέλτιο του ΣΥΡΙΖΑ Ν. Γρεβενών καθώς και πανελλαδικά, παραιτούμαι από μέλος του ΣΥΡΙΖΑ καθώς και από μέλος της τοπική οργάνωσης του … Περισσότερα\nΚοινή σύσκεψη στην αίθουσα του Δημοτικού Συμβουλίου για τον καθορισμό του τρόπου χρήσης των χώρων που θα διατεθούν κατά την προεκλογική περίοδο στα πολιτικά κόμματα\n12 Ιαν, 2015 Αναστασία Ι. Παπαδοπούλου Γρεβενά, Δυτ. Μακεδονία, Ειδήσεις, Καστοριά, Κοζάνη, Πολιτικά, Πολιτιστικά, Φλώρινα 0\nΚαλούνται όλοι οι εκπρόσωποι των Πολιτικών Κομμάτων ή των Συνασπισμών συνεργαζόμενων κομμάτων σε κοινή σύσκεψη στην αίθουσα του Δημοτικού Συμβουλίου στο Δημοτικό Κατάστημα Γρεβενών, στις 14 Ιανουαρίου 2015, ημέρα Τετάρτη και ώρα 12:00 μ., … Περισσότερα\nΕπιστολή παραίτησης του Λεωνίδα Ντέλλα\n12 Ιαν, 2015 Αναστασία Ι. Παπαδοπούλου Γρεβενά, Δυτ. Μακεδονία, Ειδήσεις, Καστοριά, Κοζάνη, Πολιτικά, Φλώρινα 0\nΘα ήθελα να σας ενημερώσω ότι παραιτούμε από μέλος του ΣΥΡΙΖΑ και από μέλος της τοπικής οργάνωσης Γρεβενών του ΣΥΡΙΖΑ, για προσωπικούς λόγους. Γρεβενά 12-01-2015 ΛΕΩΝΙΔΑΣ ΝΤΕΛΛΑΣ\nΠρόγραμμα προεκλογικών επισκέψεων του υποψήφιου βουλευτή του ΠΑΣΟΚ, Κυριάκου Δ.Ταταρίδη\nΔευτέρα 12/01/2015 Πηγαδίτσα 16:15 μ.μ. Κηπουργειό 17:00 μ.μ. Κρανιά 18:00 μ.μ. Καφετέριες- Καφενεία πόλης Γρεβενών: 19:00- 21:00 μ.μ. Τρίτη 13/01/2015 Κυρακαλή 15:00 μ.μ. Σύνδενδρο 16:00 μ.μ. Ροδιά 17:00 μ.μ. Αμυγδαλιές 18:00 μ.μ. Μεγάλο Σειρήνι … Περισσότερα\nΓρεβενά: Παρουσίαση του ψηφοδελτίου του Κινήματος Δημοκρατών Σοσιαλιστών\nΤο Δίκτυο Αυτοοργάνωσης Γρεβενών του Κινήματος Δημοκρατών Σοσιαλιστών σας προσκαλεί στην παρουσίαση του ψηφοδελτίου του την Δευτέρα, 12/01/2015 και ώρα 14:00, στην αίθουσα συσκέψεων του Περιφερειακού Συμβουλίου (Διοικητήριο).\nΣΥΡΙΖΑ Γρεβενών: Μήνυμα προς το Λαό των Γρεβενών\n11 Ιαν, 2015 Αναστασία Ι. Παπαδοπούλου Γρεβενά, Δυτ. Μακεδονία, Ειδήσεις, Ελλάδα, Καστοριά, Κοζάνη, Πολιτικά, Φλώρινα 0\nΣτις 25 του Γενάρη αναμετράται ο λαός με τη ζωή του. Αναμετράται ο λαός με τη μοίρα του. Αναμετράται η Ελλάδα των λίγων με την Ελλάδα των πολλών!! Το μέλλον ήδη ξεκίνησε. Οι εργαζόμενοι, … Περισσότερα\nΣελίδα 20 από 51« Πρώτη...10«1819202122»304050...Τελευταία »


Τέσσερις ομάδες πήραν τίτλο χωρίς ήττα | News\nSports Football Cyprus A League Τέσσερις ομάδες πήραν τίτλο χωρίς ήττα\nΤέσσερις ομάδες πήραν τίτλο χωρίς ήττα\n11.05.2014 11:00 A Κατηγορία Ακη Κυριάκου\nΔεν είναι και το πιο εύκολο πράγμα μια ομάδα να πανηγυρίσει τίτλο αήττητη. Είναι σίγουρα ένα αξιοσημείωτο γεγονός και σ’ αυτό θα αναφερθούμε σήμερα, κάνοντας αναδρομή στο παρελθόν. Τέσσερις ομάδες πήραν τίτλο χωρίς ήττα. Έξι φορές ο ΑΠΟΕΛ (οι πέντε στα πρώτα χρόνια του πρωταθλήματος με τη συμμετοχή λιγοστών ομάδων), δύο η Ανόρθωση και από μία Ομόνοια και Απόλλωνας. Δηλαδή, συνολικά, είχαμε αήττητο πρωταθλητή σε 10 περιόδους.\nΗ δεκαετία του ΄40\nΣτα πρώτα χρόνια του πρωταθλήματος είχαμε λίγες ομάδες λόγω διαφόρων προβλημάτων, αφού επηρέασε και ο δεύτερος Παγκόσμιος Πόλεμος, οι αντιπαραθέσεις κάποιων σωματείων και η συμμετοχή κάποιων ομάδων. Βάσει όμως των επίσημων στοιχείων της ΚΟΠ, ολοκληρώθηκαν κάποιες περίοδοι και είχαμε πρωταθλητές. Πέντε φορές ο ΑΠΟΕΛ πήρε τον τίτλο εκείνα τα χρόνια χωρίς ήττα.\n1937-38: Συμμετείχαν 5 ομάδες. Ο ΑΠΟΕΛ πέτυχε 4 νίκες, μία ισοπαλία, είχε 9 βαθμούς και 25-9 τέρματα.\n1938-39: Συμμετείχαν 7 ομάδες. Ο ΑΠΟΕΛ πήρε τον τίτλο έχοντας σε 11 αγώνες 20 βαθμούς, από 9 νίκες, 2 ισοπαλίες και 36-11 τέρματα.\n1946-47: Συμμετείχαν 7 ομάδες. Ο ΑΠΟΕΛ σε 12 αγώνες πέτυχε 12 νίκες και 44-9 τέρματα. Πήρε 24 βαθμούς, χωρίς οποιαδήποτε απώλεια και 6 β. μπροστά από τη δεύτερη ΕΠΑ.\n1947-48: Συμμετείχαν 5 ομάδες και ο ΑΠΟΕΛ έδωσε 8 αγώνες, έχοντας 15 βαθμούς από 7 νίκες και μία ισοπαλία 37-7 τέρματα\n1948-49: Συμμετείχαν 8 ομάδες και σε 14 αγώνες ο ΑΠΟΕΛ πανηγύρισε μόνο νίκες. Μάζεψε 28 βαθμούς (7 περισσότερους από την Ανόρθωση) και 51-20 τέρματα.\nΣτα δύο πρώτα χρόνια συναντούμε τους εξής ποδοσφαιριστές: Μούσκης, Ζέτα, Πατσαλίδης, Γαβριηλίδης, Κοκής, Πέτσας, Αριστείδου, Αρχοντίδης, Λαμπερτίδης, Μοιρής, Βασιλείου, ενώ στα υπόλοιπα τρία ήταν και οι Ευγενής, Σιαντρής, Τσιαλής, Ζήνωνος, Ανδρέας, Τάκης, Αβρααμίδης, Λέλλος, Παπαπέτρου, Γρηγοριάδης.\nΜε τον Μπόνεφ\nΗ μεγάλη επιτυχία του ΑΠΟΕΛ (που ήταν και η έκτη φορά που το πετυχαίνει) ήταν την περίοδο 1995-96. Με προπονητή τον Βούλγαρο Κρίστο Μπόνεφ πήρε τον τίτλο αήττητος, ενώ έκανε και το νταμπλ κερδίζοντας στον τελικό κυπέλλου την ΑΕΚ. Στο πρωτάθλημα το ΑΠΟΕΛ σε 26 αγώνες πέτυχε 19 νίκες και 7 ισοπαλίες. Πήρε συνολικά 64 βαθμούς, 9 περισσότερους από τη δεύτερη Ανόρθωση. Τη χρονιά αυτή είχε και την καλύτερη επίθεση με 65 τέρματα και την καλύτερη άμυνα με 21 τέρματα. Ήταν η χρονιά των ρεκόρ για τον ΑΠΟΕΛ και αποτελεί σημείο αναφοράς. Η μόνη ήττα που γνώρισε ήταν στον πρώτο ημιτελικό από την Ομόνοια (1-2), την οποία απέκλεισε στον επαναληπτικό με 2-0.\nΣτο ΑΠΟΕΛ έπαιζαν εκείνη την περίοδο οι ακόλουθοι ποδοσφαιριστές: Α. Πετρίδης, Σ. Μαραγκός, Αριστοκλέους, Ν. Χαραλάμπους, Γ. Χριστοδούλου, Ν. Τιμοθέου, Σάπουριτς, Αλ. Αλεξάνδρου, Κίπριχ, Χρ. Ππούνας, Κ. Φασουλιώτης, Α. Σωτηρίου, Αριστοτέλους, Κόζμα, Αντωνίου, Κ. Κώστα, Γ. Ιωάννου, Χ’’Λούκας, Κόβατς.\nΤο αήττητο της Ομόνοιας\nΤην περίοδο 1984-85 η Ομόνοια έπαιρνε το έκτο σερί πρωτάθλημά της, όμως, ήταν το πιο γλυκό, αφού το «τριφύλλι» ήταν αήττητο. Μπορεί να ήταν το πρώτο πρωτάθλημα χωρίς τον μεγάλο σκόρερ της Σωτήρη Καϊάφα (αποχώρησε από τα γήπεδα), όμως είχε ένα σπουδαίο επιθετικό δίδυμο με τους Γιώργο Σαββίδη και Σπας Τζεβίζοφ. Στη διάρκεια του πρωταθλήματος η Ομόνοια είχε ως δυνατό αντίπαλο την Ανόρθωση, αλλά τελικά την άφησε πίσω, όπως και τον δεύτερο ΑΠΟΕΛ (9 βαθμούς).\nΗ Ομόνοια σε 26 αγώνες πήρε 43 βαθμούς, σημειώνοντας 17 νίκες και 9 ισοπαλίες. Είχε με διαφορά την καλύτερη επίθεση, αφού πέτυχε 70 τέρματα και μαζί με την Ανόρθωση την καλύτερη άμυνα (22 τέρματα). Ο Γ. Σαββίδης ήταν πρώτος σκόρερ του πρωταθλήματος με 24 τέρματα.\nΗ χρονιά δεν έκλεισε με τον καλύτερο τρόπο, αφού η Ομόνοια απέκλεισε στα ημιτελικά του Κυπέλλου, χάνοντας με το βαρύ 5-1 από την ΕΠΑ, που έφερε και την απομάκρυνση των ποδοσφαιριστών της Πραξιτέλους και Γκρέγκορι. Προπονητής της Ομόνοιας ήταν ο Βούλγαρος Ατανάς Ντράμοφ, που αυτήν την περίοδο χρησιμοποίησε τους ακόλουθους παίκτες: Μ. Πραξιτέλους, Α. Χαρίτου, Κ. Ιακώβου, Γ. Ελευθερίου, Κλ. Ερωτοκρίτου, Φιλ. Δημητρίου, Μαυρής, Β. Άρσοφ, Τσίκκος, Μπορίσοφ, Κανάρης, Γκρέγκορι, Κοντογιώργης, Κάντηλος, Πατίκης, Άριστος, Άντωνας, Γ. Σαββίδης, Τζεβίζοφ, Α. Σάββα, Τ. Φιλίππου, Γ. Καλοθέου.\nΟ Απόλλωνας αήττητος\nΤην περίοδο 2005-06, ο Απόλλωνας πήρε τον τέταρτο τίτλο στην ιστορία του. Βέβαια αυτό που ξεχώρισε είναι πως οι «γαλάζιοι» πήραν τον τίτλο αήττητοι, ύστερα από συγκλονιστική μάχη μέχρι το φινάλε. Ο Απόλλωνας πήρε 64 βαθμούς, η Ομόνοια 63 και ο ΑΠΟΕΛ 62.\nΣε 26 αγώνες πέτυχε 19 νίκες και 7 ισοπαλίες, έχοντας συντελεστή τερμάτων 68-24 (καλύτερη επίθεση). Πρώτος σκόρερ ήταν ο Πολωνός Λόυκας Σόσιν με 28 τέρματα. Η μόνη ήττα που δέχθηκε ήταν τον πρώτο ημιτελικό κυπέλλου από την Ομόνοια με 2-0 και αποκλείστηκε.\nΟ Γερμανός προπονητής Μπ. Στάνγκε χρησιμοποίησε τους ακόλουθους ποδοσφαιριστές: Αλ. Σβαλόφσκι, Σ. Αυγουστή, Αντόνε, Αθ. Σολωμού, Β.. Μελαναρκίτης, Μιχάλσκι, Σόσιν, Μερκής, Θεοφίλου, Πίντο, Πάιβα, Μ. Δημήτριου, Σταύρου, Μπαρούν, Χαβάτσκι, Ντουάρτε, Χρ. Χριστοφή, Πάβλιν, Λ. Λάμπρου\nΔύο τίτλοι για Ανόρθωση χωρίς ήττα\nΔύο φορές η Ανόρθωση πανηγύρισε την κατάκτηση του τίτλου χωρίς να δεχθεί ήττα.\nΗ πρώτη ήταν το 1956-57 και παρά τα προβλήματα που υπήρχαν, λόγω του αγώνα της ΕΟΚΑ, τελικά οι ομάδες έδωσαν κανονικά όλα τα παιχνίδια τους.\nΣτο πρωτάθλημα πήραν μέρος 9 ομάδες. Η Ανόρθωση σε 16 αγώνες πέτυχε 13 νίκες και 3 ισοπαλίες (ΕΠΑ, ΠΟΛ, Ομόνοια και όλες με 2-2!). Πήρε 29 βαθμούς, 8 περισσότερους από ΠΟΛ και Ομόνοια που ακολουθούσαν. Είχε την καλύτερη επίθεση με 51 τέρματα και την καλύτερη άμυνα με 13 τέρματα.\nΣτην Ανόρθωση εκείνη την περίοδο έπαιξαν οι: Πάπυρος, Π. Πιερής, Π. Χαραλάμπους, Ζέμπασιης, Σιαλής, Βοσκαρής, Λαμπής, Σιάηλος, Άσπορυ, Ζάγκυλος, Οδυσσέας, Άντης, Παντελάκης, Κοβής, Φ. Φαρμακαλίδης, Μάντζιαλος. Οι ποδοσφαιριστές της Δημ. Ζάγκυλος και Σιάηλος ήταν οι πρώτοι σκόρερ του πρωταθλήματος με 11 τέρματα ο καθένας.\nΗ δεύτερη φορά ήταν την περίοδο 2007-08, όταν η Ανόρθωση έγραψε ιστορία, αφού ήταν η πρώτη φορά που κυπριακή ομάδα θα αγωνιζόταν στους ομίλους του Τσάμπιονς Λιγκ. Η επικράτηση της Ανόρθωσης ήταν άνετη, αφού από το ξεκίνημα μπήκε μπροστά στη βαθμολογία και άφησε πίσω της την ομάδας της πρωτεύουσας. Οι προηγούμενες ομάδες πέτυχαν την κατάκτηση του τίτλου αήττητες σε 26 αγώνες, όμως η Ανόρθωση αυτήν την περίοδο το πέτυχε σε 32 αγώνες, μια και άρχισε να εφαρμόζεται νέος τρόπος διεξαγωγής του πρωταθλήματος με τα πλέι -οφ.\nΣε 32 αγώνες, η Ανόρθωση πέτυχε 20 νίκες και 12 ισοπαλίες. Πήρε 72 βαθμούς, ενώ ο δεύτερος ΑΠΟΕΛ είχε 61. Πέτυχε 58 τέρματα, έχοντας μαζί με τον ΑΠΟΕΛ την καλύτερη επίθεση και δέχθηκε 19, έχοντας με μεγάλη διαφορά την καλύτερη αμυντική γραμμή. Η Ανόρθωση είχε και τον πρώτο σκόρερ του πρωταθλήματος, τον Λούκας Σόσιν, που πέτυχε 21 τέρματα.\nΟ προπονητής της «κυρίας» Τιμούρ Κετσπάγια χρησιμοποίησε τους ακόλουθους παίκτες: Μπεκιάι, Ζ. Νάγκι, Τριποτσέρη, Λ. Λάμπρου, Α. Κωνσταντίνου, Ν. Κατσαβάκη, Γ. Παναγή, Ντεγιάνοφ, Ζλόγκαρ, Λαμπάν, Π. Κόστα, Ν. Φρούσσος, Σόσιν, Τσιταϊσβίλι, Ν. Νικολάου, Σαμάρας, Πουρσαϊτίδης, Μπέλιτς, Γ. Κωνσταντίνου.\nΑΠΟΕΛ: Για να πάρει αυτό που θέλει\nΆρης:Παιχνίδι μιας επιλογής\nΒρέθηκε η φόρμουλα, ένας «μπελάς» λιγότερος για την Ομόνοια\t 12:03\n«Με εκπλήσσει η απόφαση να πουληθεί ο Καρ» (video)\t 11:58\nΣυνεχίζει την προετοιμασία για την πρεμιέρα\t 11:42\nΑντίστροφη μέτρηση για το νέο πρωτάθλημα\t 11:28